Aitor Aldasoro: “gertutasunean, gardentasunean, kudeaketa eraginkorrean eta partaidetzan oinarrituko dugu gure lana” - Gipuzko Buru Batzarra\nAitor Aldasoro: “gertutasunean, gardentasunean, kudeaketa eraginkorrean eta partaidetzan oinarrituko dugu gure lana”\nLegealdi honetan bezalaxe Gobernu Ona oinarri hartuta lanean jarraitzeko konpromisoa azaldu du alkategai jeltzaleak. Proposamen nagusiak: iGunea arratsaldez zabaltzeko aukera aztertzea, zerbitzu berriak Beasainera ekartzea –ITV, NAN..- Udaltzaingoa urteko 365 egunetan ezartzea, Haurren Hiria proiektuak abiaraztea eta partaidetza digitala sustatzea.\nBeasaingo EAJ-PNVk datozen lau urteetarako osatu duen programak 5 ardatz nagusi ditu eta Gobernu Onari dagokion ardatz estrategikoa aurkeztu du gaur Aitor Aldasoro EAJ-PNVko alkategaiak.\n“Egitera goazena bezain garrantzitsua da hori nola egingo dugun adieraztea. Herritarrek dagoeneko badakite gure lan eredua zein den, ikusi dute azken lau urteotan nola egin dugun lan eta aurretik ere Alderdiak erakutsi du hitza betetzen dugula, konpromisoak hartu eta bete egiten ditugula eta zintzo jokatuz eta baliabideak ondo kudeatuz lan egiten dugula” adierazi du Aldasorok.\nHorregatik, beste behin gure jarduna eta kudeaketa gobernu onean oinarritzeko konpromisoa hartzen dugu, gertutasunetik, gardentasun osoz, zintzotasunez, zorroztasunez eta eraginkortasunez lan egiteko. “Gobernantza eredu berrian sinesten dugu, beasaindarrekin elkarlanean lan egiten jarraituko dugu, partaidetzari espazio handiagoa emanez” aitortu du Aldasorok. Horretarako, batetik Haurren Hiria proiektua abiaraziko dutela azaldu du, gazteen partaidetza, inplikazioa eta erabakimena udalgintzan indartzeko batetik, eta herria beren iritzi eta beharrak kontuan hartuz eraikitzeko, bestetik. Parte-hartzea sustatzeko hau arautu eta sistematizatuko dutela ere jakinarazi du Aldasorok eta parte-hartze digitala sustatzeko bide berriak aztertuko dituztela ere esan du.\n“Hasieratik esan dugu administrazioak garai berrietara egokitu behar duela herritarrei erraztasunak eman eta beren beharrei erantzuteko; horretarako, telematikoki egin daitezkeen tramiteak areagotzeaz gain, iGunea, Herritarren Arreta Zerbitzua, arratsaldez zabaltzeko aukera ere aztertuko dugu” adierazi du Aldasorok. Halaber, “kalitatezko zerbitzu erosoak eskaintzen ere jarraituko dugu: hondakin bilketa, ur-sarea... eta berriak martxan jartzeko lan egingo dugu: ITV, NAN…Berriki jakin dugu, gainera, Eusko Jaurlaritzak ITV gune berria Beasainen kokatzea erabaki duela; bi urte eman ditugu lanean eta lanaren emaitza izan da hartutako erabakia, beraz, orain lanean jarraitzea dagokigu zerbitzu berria ahalik eta azkarren martxan egon dadin”.\nAzkenik, udaltzaingoaren zerbitzua zabaldu eta hobetzeko Ordiziako udaltzaingoarekin elkarlanean proiektu berria abiaraziko da zerbitzua urteko 365 egunetan eskaintzeko. “Jada hasiak gaude proiektua lantzen eta beraz, datorren legealdi hasieran martxan jartzeko bidean izango gara” azpimarratu du.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Lanbide Heziketa" topic_facet:"Instalazioa eta mantenimendua (Lanbide Arloa)" topic_facet:"Lan giroko harremanak (Zeharkako Ikasgaia)" author_facet:"Elhuyar Hizkuntza Zerbitzuak" author_facet:"Euskadi. Hezkuntza, Unibertsitate eta Ikerketa Saila" format:"eBook"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Lanbide Heziketa Proposatutako gaia: Instalazioa eta mantenimendua (Lanbide Arloa) Proposatutako gaia: Lan giroko harremanak (Zeharkako Ikasgaia) Egilea: Elhuyar Hizkuntza Zerbitzuak Egilea: Euskadi. Hezkuntza, Unibertsitate eta Ikerketa Saila Formatua: Liburu elektronikoa\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Libe Mimenza: «Funtzio sozial bat duten hedabideek iraungo dute» | Gizartea | Berria\nEtxealditik Euskaraldira (VIII). Euskal hedabideak. Libe Mimenza. Hedabideen Behategiko koordinatzailea\n«Funtzio sozial bat duten hedabideek iraungo dute»\n«Mundu mailako joerekin» bat eginez, euskarazko hedabide digitalen audientzia nabarmen hazi da COVID-19ak eragindako krisian. «Gure estrategia digitala» pentsatzera deitu du ikerlariak.\nEuskarazko hedabide digitalen audientzia COVID-19 garaian txostena argitaratu du Libe Mimenza (Elorrio, Bizkaia, 1988) Euskal Hedabideen Behategiko koordinatzaileak. Gaitzak eragindako krisialdia gorabehera, iruditzen zaio ez dela ahaztu behar «inertziak, egiteko modu zaharrak» desagertzen ez badira «komunikazio enpresak eta proiektuak desagertzen joango direla». Ikerlaria da EHU Euskal Herriko Unibertsitatearen Gizarte eta Komunikazio Zientzien Fakultatean, eta NOR ikerketa taldeko kide da.\nCOVID-19ak eragindako krisia dela eta, euskarazko hedabideen audientzia digitala %40 handitu da hilabete bakarrean, eta datu historikoak lortu dituzte. Zer ondorio atera daiteke?\nBat dator mundu mailako joerekin. Koronabirusak informazio egarri bat eragin du; jendeak komunikabideetara jo du, eta, beraz, komunikabideen kontsumoa asko hazi da. Hori esanik, egia da euskarazkoek inoizko audientziarik handiena eduki dutela, eta, zenbakiak ikusita, eramaten gaituzte pentsatzera apurtu direla ustez irudikatzen genituen sabai batzuk. Bisitak pilatu dira inguruan dauden beste komunikabideen eskaintza ere oso handia denean. Kuantitatiboki eta kualitatiboki da positiboa hazkunde hori.\nAbagune bati erantzuten dio, bai, baina krisiaren aurretik ere etengabeko hazkundean zeuden euskarazko hedabide digitalak. Nola eutsi ahal zaio joera horri behin pandemiak eragindako albiste gosea igarota?\nGoia jo da, eta, are, eskuratu dugu publiko bat orain arte, igual, ez zuena hainbesteko ohiturarik informazioa edo euskarazko informazioa kontsumitzeko. Beraz, bada erronka bat lortutako horri eustea, eta, ahal dela, erabiltzaileak fidel bihurtzea. Fidelizazioaren bide horretan, ordea, ez dago errezeta magikorik.\nZiurgabetasun ikaragarri hau pasatzen denean, pasatzen bada, uste dut honek erakutsi duela beharrezkoa dela informazio fidagarria, kalitatezkoa, gertukoa... Komunikabideek, finean, funtzio sozial bat betetzea, eta funtzio sozial bat betetzen duten hedabide horiek izango dira, joerak eta datuak ikusita, iraungo dutenak.\nEta uste dut, gainera, gakoetako bat izango dela elkarlana. Kazetaritzaren etorkizunean, elkarlana garrantzitsua izango da, batez ere gurearen moduko ekosistema txiki edo gutxitu batean. Ez dut pentsatzen elkarlana denik soilik zenbait komunikazio enpresaren arteko informazio truke bat. Baita, nolabait, hainbat erredakziok elkarrekin lan egitea ere, gai baten bueltako planteamendu kolektiboak egitea eta bide horiek lantzea. Uste dut, luze gabeko helburuetan baino gehiago, helburu iraunkorrago batean pentsatu behar dela. Hau da: nola egingo dugu euskal hedabideen sistema sendo bat izateko.\nAlbiste faltsu gutxiago hedatzen denez euskaraz, euskarazko kazetaritza kalitate zigilu izan daitekeela planteatzen duzu, hipotesi gisa.\nBai, hipotesi bat da. Azkenean, euskarazko kazetaritzarena ekosistema txikiagoa da, eta, nolabait, badauka erronka hori: egiten dugunak izan behar du kalitatezkoa eta sinesgarria erabat. Inguruan badugu ekosistema nahiko oldarkor bat, egiten dugun horrek ez edukitzeko kalitatearen zigilu hori. Guk ezin dugu nahita ere halako luxurik hartu. Eta, alde horretatik, kazetari talde profesional bat badago, geure buruari exijitzen diogun hobeak izan behar horretan dabilena. Agian, autoexijenteagoak gara.\nEtxealditik Euskaraldira dinamika egiten ari da. Audientzia gorakada horrek eragin diezaioke etxean egin beharreko ariketa horri?\nBai, onerako eragin ahal diezaioke, batez ere euskarazko hedabideek garrantzi handia dutelako hizkuntza ohiturak aldatzeko edo txertatzeko. Paralelismo bat eginda, distantzia sozialarekin gertatzen den gauza bera gertatzen da hedabideekin. Hau da, distantzia soziala gainditzeko dauzkagu teknologiak, eta, horiek baliatuta, birtualki konektatzen gara. Uste dut euskararen erabileran murgiltzeko ere hedabideek funtzio bera betetzen dutela: hedabideek konektatzen gaituzte erabilera horrekin. Parean dauzkagun euskarazko hedabide horietan nabigatuta, nolabait, aktibatzu egiten da euskarazko itsaso hori. Aurreko Euskaraldiak erakutsi zigun 220.000 lagun aktibo badaudela prest euskarazko edukiak jasotzeko. Aktibatu den audientzia horrek eta euskarazko hedabideek egiten duten lanak balio dute pentsaera bat sustraitzeko ere. Euskarazko hedabideek soilik argitaratzen dute, egunero, euskaraz pentsatua den errealitate bat; euskaratik eta euskaraz sortua den mapa bat. Eta mapa hori ez da solik geografikoa. Jasotzen ditu beste hainbat ardatz, sortu nahi dugun mundu berriarenak. Mundu berri horren hizkuntzak ere mundu ikuskera propio bat markatzen du. Hori ere giltzarrietako bat izango da.\nZure ustez, etorkizunera begira, ezinbestekoa da eraldaketa digitala; ez da aukera bat. Euskal hedabideak nola daude posizionatuta horri begira?\nLehenik eta behin, diagnostiko zabal bat beharko genuke, eta, gero, posizio horretatik urratsak egitea. Batzuek behar dituzte bitartekoen digitalizaziorako urratsak; beste batzuek, ezagutzaren arloan; eta beste batzuek behar dute apur bat dena. Uste dut, bai, behar dela sektorearen estrategia komun bat. Hor badugu gabezia bat, orain arte, agian, inertzia apur batekin jokatu delako. Euskal Herri honetan ere pentsatu beharko genuke zein den gure estrategia digitala. Esango nuke puntu horretara ere ez garela iritsi.\nKrisialdi ekonomiko bat iragarrita dago. Hori euskarazko hedabideen kalterako izan daiteke, diru laguntza publikoak oinarrizkoak baitira horientzat.\nEusko Jaurlaritzak euskarazko hedabideekin hitzarmen bat egin zuen iaz, nolabait aitortza historiko bat ekarri duena sektorera. Bestetik, diru poltsa bat zabaldu zen, sektorea oso prekarizatua zegoelako. Orain bolo-bolo dabil krisi ekonomiko bat badatorrela, eta etorriko da. Hori arriskutsua izan daiteke euskarazko komunikabideentzat eta, oro har, euskalgintzarentzat. Euskalgintzak ikaragarrizko kolpea jaso zuen 2008an, eta, oraindik ere, iaz sinatutakoa gorabehera, errekuperatu gabe zeuden datuak. Apur bat arnasa hartzen ari ginen puntu batean dator egoera hau. Beraz, uste dut politikoki gauza batzuk blindatu beharko liratekeela.\nBihar: Josu Waliño Puntueus fundazioko burua, Interneti buruz.\nPentsiodunek eta egoiliarren senideek «kudeaketa txarra» egotzi diete erakundeei\nUrriaren 31ko manifestazioetara joateko deia egin dute.


Olerki-potea | High Alaitasuna\nHasiera » Lizardiren baratza » Olerki-potea\nAtalak: Lizardiren baratza, Poesia gizarteratzen\nSagardotegia edo taberna hautatu. Ez handiegia, ez txikiegia. Data adostu, bai parte hartuko duzuenon nukleo gogorrarekin bai lekuaren arduradunarekin. Hobeto egun buruzuri batean egiten baduzue; lasaiago ibiliko zarete.\nElkarrekin irakurri nahi duzuen poesia liburua aukeratu. Ez dadila luzea izan; 100 orrialde baino gutxiagokoa izatea komeni da. Luzera eta estilo ezberdineko poemak baldin baditu, hobe. Eta irakurleekiko lotura baldin badu, are hobeto. Hurbiltasuna bilatu.\nZuetako batek DJ-aren lanak egingo ditu, poemen artean kantuak eta musika uztartuz. Poemekin zerikusia duen musika aukeratu. Mikrofonoa, bozgorailuak eta nahasketa mahai txiki bat lagungarriak dira, eta onena zuzeneko emanaldiak egin ohi dituen toki bat aukeratzea da.\nParte-hartzaileak bilatu. Lagunak, senitartekoak, literaturazaleak, kultura yonkiak, poetagaiak, poesia bera izan nahi dutenak, eusnobak, tabernako langile eta bezeroak… edonork irakur ditzake. Horien artean liburua banatu, fotokopietan edo beste euskarri batean, papera edo posta elektronikoaren bidez.\nAdibidez, digitalizatu eta dropbox edo google drive batean utzi. Gero, poemak banatu. Hori egiteko bide bat poema zerrenda google doc batean jartzea da. Horrela, sartu ahala ikusiko duzue zein poema dago oraindik hartu gabe, eta horien artean bat edo bi aukeratu dezakezue.\nPoema guztiak banatuta direnean, ekitaldiaren berri eman, egingo den herrian bertan eta hedabideetan, sare sozialak erabiliz. Parte hartzaileez gain, publikoa ere beharrezkoa da. Ez da ekitaldi literario edo elitista izango. Auzolan poetikoa baizik.\nTxartelak edo afixak egun batzuk lehenago jartzea komeni da. Zerrenda egunean bertan banatu, nork bere txanda hartzeko aukera izan dezan irakurtzeko. Izena eman duen baten batek huts egingo balu, publikoaren artean bilatu ordezkoren bat.\nIrakurtzerakoan, bakoitzak nahi bezala egin dezala: irakurrita ala buruz emanda, antzerki pixka batek eginez ala serio-serio jarrita. Kontua da elkarrekin eta liburuarekin ondo pasatzea.\nBukatutakoan, parte hartu dutenen artean oroigarri bat banatzea oparitxo polita litzateke, baina ez da derrigorrezkoa.\nOlerkigintza gauza serioa da, baina demaseko solemnitateak poesia hiltzen du. Ez jardun serioegi. Erlaxatu eta gozatu!\nDekalogo hori ez da nik asmatua. Antzeko ekitaldi batean parte hartu nuen apirilean, eta ikusitakoa gutxi gorabehera laburbiltzen saiatu naiz. Hernaniko lagun talde batek ideia izan zuen afaltzen ari zirela: Xabier Montoiaren Anfetamiña liburua osorik elkarrekin irakurtzea, ekitaldi publiko batean.\nMarta Luxan, Andoni Tolosa, Ibon Zapiain eta Josu Landa, besteak beste, gutxi asko aritu ziren antolakuntzan. Liburua eta zerrenda partekatu, eta epe bat jarri zuten poemak aukeratzeko. Irakurraldia apirilaren 27an, asteazkena, 20:00etatik aurrera, Hernaniko Goiz Argi tabernan egin genuen.\n“Modu naturalean sortu eta garatutako kontua izan da, literatura lagun-artera ekartzeko modua, sinplea eta pretentsio handirik gabekoa”. Horra Andoni Tolosaren hitzak irakurraldia bukatu zenean; hura arduratu zen Montoiaren liburuarekin egokitzen zen musika jartzeaz, alegia David Bowie, Lou Reed, Talking Heads, The Clash edota The Doors-en kantuak. Horri esker, ez zen isilune deserosorik sortzen poemen artean, eta festa giroa nagusitu zen.\nEgia esan, oso ondo pasa genuen han bildutakoek; 40 bat lagun guztira. Izan ere, Montoiaren liburua ezin aproposagoa da horrelako txotx bat egiteko. Jakina denez, pop kultura euskarazko poesiara ekartzen lehenetakoa izan zen Montoia liburu horrekin, eta David Bowieren heriotzak gaurkotasuna eman dio berriz lanari.\nIpuin ibilaldia | High Alaitasuna - […] pare bat urte. Orain liburu hori berriz jendartean zabalduko da, modu berritzaile batez gainera. Olerki-potea eman ziguten jende jatorraren…\nEpilogoa Hernanin | High Alaitasuna - […] Olerki poteoa eta Ipuin ibilaldia arrakastatsuen ondoren, Hernaniko Kale Literatura taldeak beste ekimen berritzaile eta ludiko bat antolatu du:…


Plan director del euskara en la UPV/EHU (2007/08-2011/12) - UPV/EHUko euskararen plan gidaria (2007/08-2011/12) :: Libelista\nUPV/EHUk Euskararen Erabileraren Normalizaziorako Plangintza bi eraman ditu aurrera 1990etik. Hirugarrena, ekainean onartu eta 2011-12ra arte indarrean izango den Euskararen Plan Gidaria, izenean bertan ikus daitekeenez, pixka bat aldentzen da aurrekoetatik, unibertsitatea inoiz bizi izan ez duen egoera baten aurrean dagoelako: Europako Unibertsitate Eremua eraikitzeko erreforma. Erreforma horren helburu nagusia ikasketak bateratu eta elkartzea da, Europako edozein unibertsitatetan eskuratutako titulazioak homologatu ahal izateko. Hori lortzeko, graduko eta graduondoko titulazioen mapa berregituratu behar da. Prozesu hori 2010ean bukatuko zela aurreikusi zen, baina gertatutako atzerapenak ikusita, ez dirudi epeak beteko direnik.


Hamar euskaldunetatik seik ez dute euskarazko webgunerik irakurtzen Sustatu.eus - Teknologia albisteak\nHamar euskaldunetatik seik ez dute euskarazko webgunerik irakurtzen\n2019-12-03 : 08:57\nKulturaren Euskal Behatokiak egindako azterlan baten arabera, EAEko, Nafarroako eta Iparraldeko euskal hiztunen %56k parte hartzen dute euskarazko kultura jardueretan. Azterketa joan den ostiralean aurkeztu zuen Eusko Jaurlaritzak, eta Interneteko euskarazko kontsumoari buruzko datu hau ere badakar: euskal hiztunen % 42,4k irakurtzen dituzte euskarazko webguneak. Hamarretik ia seik ez, beraz.\nTxostenaren beste puntu batzuk nabarmentzeagatik, euskarazko komunikabideen artean irratia da gehien erabiltzen dena, euskal hiztunen % 57,4k kontsumitzen du irratia euskaraz, eta % 54,4k, berriz, telebista.\nEuskarazko kultura kontsumitzeko formetan, musika da ohikoena euskal hiztunentzat. % 83,5ek entzuten dute euskarazko musika, orain dela 10 urte baino 15 puntu gehiago.\nAntzerkiari dagokionez, euskal hiztunen datuari erreparatuz, % 12,6tik % 40ra igo da azken urtean euskarazko antzerkira gutxienez behin bertaratu direla esaten duten pertsonen portzentajea. Bertsolaritzan ere gorakada izan da, % 17,3tik % 31,6ra igo da bertso-saioren batera joan den euskaldunen portzentaje.\nZineman, euskal hiztunen % 3,7k bakarrik ikusi dituzte euskarazko filmak, baina eskaintza txikiarekin izan lezake honek erlazioa, zeren eta beste galdera bat ere bazen inkesta, ‘Aukeratu ahal izango bazenu, nola gustatuko litzaizuke filmak ikustea?’; eta horri % 45,3k erantzun ddio ‘euskaraz bikoiztuak’ edo ‘euskaraz azpititulatuak’. Zaletasun potentzial gehiago badagoela ematen du, beraz.\nAlor kultural hauetan gehienetan kontsumoak gora egin badu, ez da horrela gertatzen liburuekin. EAEko, Nafarroako eta Iparraldeko euskaldunen % 34,5k euskarazko liburuak irakurri dituzte azkeneko hiru hilabeteetan. Beherakada ikusten da orain dela 10 urteko datuarekin alderatuta, % 38,8 izan baitzen orduan datua.\nInkesta egiteko EAEko, Nafarroako eta Iparraldeko 15 urtetik gorako 6.296 lagunez osatutako lagina hartu da.


Hego Euskal Herriko herritar bakoitzak 19 kilo hondakin elektroniko sortzen du urtero\n2021eko uztailaren 28a\nEl Salto hedabideak aztertu ditu 2020ko The Global E-Waste Monitor txostenaren datuak. Honen arabera, Europar Batasuneko herrialdeek sortzen dute zabor elektroniko gehien. Espainiako estatuan urtero 888 kilotonelada zabor elektroniko sortzen dira, hau da, baztertzen ditugun aire girotuko aparatuak, etxetresna elektrikoak, ordenagailuak, fluoreszenteak eta bonbilla edo mugikorrak. Horietatik, 2017an behar bezala 287 birziklatu ziren, heren bat. Hego Euskal Herriko pertsona bakoitzak bataz beste 19 kilo hondakin sortzen ditu urtero.\nEl Salto-Hordago @HORDAGO_ElSalto\n2021eko uztailaren 20a\nTxostenaren arabera, urtero mota horretako 53,6 megatonelada (Mt) sortzen dira mundu osoan. 2014tik, hondakin elektronikoen sorrera globala 9,2 Mt handitu da, eta 2030erako 74,7 Mt haziko dela aurreikusten da. Munduko 78 herrialdek dute hondakin horiek tratatzeko berariazko legedia.\nBakoitzak sortzen duen kopurua guztiz desorekatua da: Europa eta Ozeania dira mota honetako hondakin gehien sortzen dituzten kontinenteak, buru bakoitzeko 16 kilo e-zabor sortuta, eta ondoren Ipar Amerika, Ertamerika eta Hego Amerika daude (13,3 kg biztanle bakoitzeko). Asian eta Afrikan biztanle bakoitzeko 5,6 eta 2,5 kg sortu ziren, hurrenez hurren.\nEuropan hondakinen %42 behar bezala birziklatzen den bitartean, munduko gainerako herrialdeetan maila %12tik beherakoa da. 2019an sortutako hondakin elektronikoen %82,6 ez ziren zegokien helmugara bideratu: %8 irregularki isuriak edo erraustuak dira; eta bost aparatutik batek, gutxi gorabehera, mugaz gaindiko "bidaia bat" egiten du, txatarra gisa modu irregularrean tratatzeko edo bigarren eskuko artikulu gisa konpontzeko eta saltzeko.\nUrtero, 98 megatonelada CO2-ren baliokidea dena botatzen da atmosferara, ez direlako hozkailuak, aire egokituak eta beste etxetresna elektriko batzuk birziklatzen. Hauek energiarekin lotutako emisio guztien %0,3 osatzen dute. Txostenaren egileek elementu horiek ez birziklatzeak duen kostua nabarmendu dute, eta 57.000 milioi dolarretan zenbatu dute gailu horien benetako birziklapen faltagatik xahututako lehengaia.\n2019an produktu elektroniko berriak ekoizteko burdinaren, aluminioaren eta kobrearen eskaria 39 megatoneladakoa izan zela zehazten du txostenak. "Agertoki ideal batean ere, hondakin elektronikoen ondoriozko burdina, kobrea eta aluminioa (25 Mt) birziklatu egiten dira, eta munduak oraindik 14 Mt burdina, aluminioa eta kobrea beharko lituzke produktu elektroniko berriak fabrikatzeko".\nAparatu horiek osatzen dituzten konposatuek osasunerako dituzten arriskuek bereziki eragiten diete gailu horiek manipulatzen dituzten langileei, baita horiek hartzen dituzten zabortegietatik gertu bizi diren haurrei ere. Elementu arriskutsuen artean, bromatutako sugar atzeratzaileak (BFR), klorofluorokarbonoak (CFC) edo hidroklorofluorokarbonoak (HCFC) daude. Urtero, 71 kilotonelada BFR eta 50 kilotonelada merkurio kontrolez kanpo geratzen dira, eta horrek komunitatearen osasunari eragiten dio.\nElementu kaltegarrienen artean beruna dago, garunari, nerbio-sistemari eta odol-sistemari eragiten diena. Kadmioak giltzurrunei eta hezurrei eragiten die. Bifenil ploricolato, osagai plastikoetan eta isolamenduetan dagoen kantzerigenoa da eta hazkundeari eta portaerari eragiten die. Antimonioak larruazalari eta sistema immunologikoari eragiten die. Eta PVCzko estalduretan dauden dioxinak eta furanoak, kantzerigenoak dira.\nHondakin elektronikoen birziklatze informalak ondorio kaltegarriak ditu, hala nola fetuaren heriotza, jaiotze goiztiarra edo jaiotzean pisu eta luzera txikiagoa izatea. Txostenaren egileen arabera, hondakin elektronikoak modu informalean birziklatzen aritzeak haurrengan eragina du honako hauetan: hazkuntza handitu edo gutxitu, neuronen garapenean aldaketak izan, kontrako ikaskuntza eta jokabide-emaitzak izan, sistema immunologikoaren funtzioan arazoak izan eta biriken funtzioa ezin bete izatea.\nBestalde, hondakin elektronikoetako langileek estresa, buruko mina, arnasa hartzeko zailtasuna, bularreko mina, ahultasuna eta zorabioa ere aipatu dituzte. Azken hamarkadan, txatarra elektronikoa prozesatzen dutenen osasunari buruz egindako azterketek erakutsi dituzte funtzio hepatikoan, odolean, gizonezkoen ugalketa- eta genital-nahasmenduetan eta espermaren kalitatean izan ditzaketen eraginak.\nKanal hauetan artxibatua: Hondakinen kudeaketa | Irakurgailu elektronikoak | Hego Euskal Herria\nMemoria Historiko eta Demokratikoaren Lege-proiektua onartu du Jaurlaritzak\nEuskaraz erantzundako Baxoko filosofia azterketak ez dituzte zuzendu, "izaera politikoa" dutela argudiatuta\nZaleek, beste behin, geldiarazi dute Roman Zozulia futbolariaren fitxaketa, "faxista izateagatik"\nEndometriosia pairatzen duten emakumeei ez zaie gaitza garaiz diagnostikatzen, medikuek sintomak gutxiesten dituztelako\nEraso matxistek ez dute etenik


Eskola berriaren apostua\nBere eskola eredua guztiori ezartzeaz hain arduratuta dagoen Buesaren azken aurkikuntza hauxe izan da:\nEskolaren kalitatea da garrantzizkoa eta ez euskaraz ala erdaraz ikastea edo irakastea.\nEgun despistatuenak ere bi hizkuntza ofizial daudela onartzen duenean.\nIzan ote daiteke kalitatezkoa hizkuntza ofizial bat, euskara, ikastea ziurtatzen ez duen Hezkuntz Sistema?\nBide laburra egiten dute itxura baino saltzen ez dutenek.\nErrealitate horretatik at, Buesak bultzatu nahi omen dituen berrikuntza eta kalitatea, itxura aldatuz dena berdin mantentzeko egokitze bat besterik ez dira.\nLOGSEk ezarritako berrikuntza formalak soilik -eskolatze adina, asignatura bat gehiago edo gutxiago, OHOren ordez lehen hezkuntza deitu...-, gauzatuko dira, legeek ez dute jadanik frogaturik eta praktikan dagoena garatuko.\nHizkuntz ereduak mantenduko dira.\nNormalizatu Estatu espainiarraren erara, sare bi egin eta ikastolak desagertarazi eredu berririk eskaini gabe, euskararentzako erasoa...\nHau bada PNVek eskaintzen duen aurrerapausoa, aurrerantzean ere izango dugu zeri ekin.\nHainbeste aipatzen duten Baskongadetako Eskola Kontseiluan 48 kideetatik aldeko botoak 17 baino ez zirela izan hamar kide beraiek zuzenean aukeratuak diren arren.\nAvila jauna non dakusazu gehiengoa?\nAukera berri bat galduko da.\nBaskongadetako Hezkuntz Sistema Publikoak lehen bezala jarraituko du aurrerantzean.\nOkerrago euskalduntzearen alorrari bagagozkio.\nInstituzio eta lege hauen bidez Euskal Hezkuntza Sistema garatzeko aukera bat galtzen ari bada ere, herritarren artean aldiz batzen doaz Eskola Publiko Berriaren aldeko apustua egiten duten taldeak.\nAipagarria da zentzu horretan Sortzen erakundeak hilabetetan Eskola Publiko eta Ikastoletako kideak bildu eta elkarlana bultzatuz talde ezberdinak batzeko eginiko ahalegina.\nEsperantzari lehio bat zabaldu zaio, horren ondorioz Denon Artean mogimendua martxan jarri baita.\nKonfluentzia eta Eskola Publiko Berria bideratzeko ematen ari diren aurrerapausoekin jarrai dezagun.


Eibarren gol festa Añorga mendean hartzeko (1-5) | SD Eibar - Web Oficial\nEibarren gol festa Añorga mendean hartzeko (1-5)\nIdoiaren eta Sheilaren golek hirugarren garaipena eman diote taldeari\nEmakumezkoen lehen taldeak Añorga hartu du mendean Ligako hirugarren jardunaldian. Jordi Telletxearen neskek garaipen berri bat eskuratu dute, Ligako hirugarrena, Rezola futbol zelaian. Idoia eta Sheila izan dira eibartarren golegileak. Aurrelari donostiarrak gainera, pokerra egin du, lau gol eskuratuz.\nLehia hasiera ezinhobea izan da armaginentzat. Izan ere, zazpigarren minutuan aurreratzea lortu dute Idoiaren golari esker. Eibar bere jokoa egiten ahalegindu da arestitik eta hogeita laugarren minutuan Idoiak errenta handitzea lortu du. Lehen zatiaren amaieran, Idoiak berriz ere, hirugarren egin du eta maldan behera jarri du norgehiagoka.\nBigarren zatian, eibartarrak ez dute maila jaitsi, eta bigarren minutuan laugarrena egin dute. Sheila izan da golegilea. Eskuin hegaletik jokaldi ona egin ostean, erdilariak ez du barkatu area barruan. Minutu batzuk beranduago Idoiak arratsaldeko azkena lortu du. Aurrelariak une ezinhobean dagoela argi utzi du gaurkoan.\nNeurketa amaieran, Añorgak errenta murriztu du falta baten bitartez. Cristinak ez du ezer egiterik izan.


Guri buruz - Beautyshop.ie\nEDERTASUNA - ZURITU, PROBATU ETA ONARTU Beautyshop-ek kalitate goreneko edertasun produktuak eta K-edertasunaren azken joerak eta berrikuntzak eskaintzen dizkizu.\nBeautyshop Ireland produktu eta istorio paregabeak dituzten markak bilatzen ari da gure Beauty produktuen eta plataforma sozialen sarean sartzeko!\nKargatu argazkiak eta bideoak zure marka kontatzeko, eta utzi gure gomendio motorrak zure marka bezero egoki guztiei aurkezten.\n20,000 produktu baino gehiago eskaintzen ditugu, gutxi gorabehera 500 ondo finkatutako eta sortzen ari diren edertasun marka guztietatik kategoria eta prezio puntu guztietan.\nBeautyshop Ireland-ekin integratzea erraza da. Aukeratzen duzu zein produktu zerrendatu, ezarri eta aldatu nahi duzun prezioa eta bidali eskaerak zuzenean zure biltegitik bezeroari.\nEz dago abiarazterik, zerrendarik edo hileko kuotarik; ordaindu komisio finkoa soilik salmentetan (produktuen kategorian oinarrituta) eta estali zure produktuen bidalketa eta itzulketen kostua.\nBeautyshop-ek konpromisoa hartu du gure gonbidatuekin paregabeak diren moduak esploratzeko emozioa eta aurkikuntzaren gozamena eskaintzen dituen ingurune batean.\nZure konfiantza gauza guztien gainetik baloratzen dugu.\nKontratazio prozesu oso zorrotzak esan nahi du probatzen ditugun produktuen% 5 bakarrik egiten dutela gure gunean.\nProduktu bat komisatu badugu, konfiantza dezakezu horretan sinesten dugula eta funtzionatzen duela.\nUrak probatzen ditugu ez duzula horrela.\nEdertasun produktuen aholku eta aholku sendagarriak hobekien ezagutzen dituzten industriako adituek.\nHau izan da Beautyshop-en nire lehen erosketa. Produktu hau Instagram-en istorio batean ikusi ondoren, aurpegiko gel urdin dotorea probatu nahi nuen! Kolore polita dut xurgatzailea. Lol. 31 naiz eta ez dut sekula nire larruaz pentsatu behar izan. Inoiz ez naiz edertasunean edo horrelakoetan sartu, baina baita produktu hau eskertzen ere! Zahartu ahala, nire larruazala zaintzeak duen garrantziaz ohartu naiz. Maskara honek aurpegi leuna, arina da eta nire urte txikietan izan nuen dirdira ematen dit. Oso ondo sentitzen da! Bidalketa azkarra izan zen eta zalantzarik gabe produktu osagarriak eskatuko ditut. Honek denbora gutxi iraungo dit, pixka bat bide luzea egiten den heinean!\nHezur handiko distiratsuak. Beautyshop-eko beste harribitxi batzuekin batera erabili dut zahartzearen aurkako kit orain hilabete sendo bat. Ez zaitut hau, nire larruazala inoiz begiratu dudan onena da. Azal lehor deshidratatua (hahaha) daukat, ehundurarekin. Denbora gutxi igaro ondoren portzelanazko azala perfektua dut. Hainbeste diru gastatu dut larruazalean uzteko prest nengoela eta ez duela besterik esan. Eskerrak amestu dudan larruazala emateagatik Beautyshop.\nEdertasun dendarekin izandako esperientzia maite nuen. Nire paketea goiz etorri zen. Maite nituen jaso nituen produktu guztiak


Iraultza Nail Wraps-en gertatu zen - Albisteak - Shanghai HUIZI digitalean\nOrdua: 2021-05-28 Hits: 5307\n3D Nail Art pegatinak\nEredua batez ere loreak eta tximeleta txikia da. Iltze-esmaltearekin erabili behar da.\nOsagaiak ezezagunak dira eta plastiko toxikoak dituzte.\nMerkea da. Baina biskositatea, oro har, ez da oso ona,Ierraz erortzen da.\nEreduen saturazioa baxua da.\nManikuristaren teknologian oinarritu beharra dago, eta askotan efektua ez da espero bezain ona izaten.\nhidrografia transferitzeko inprimaketa\nTatuajeen eranskailua bezalakoa da, oso kontuz ibili behar da, erraz botatzen da k eranskailua bereizita.\nLehenik eta behin, uretan busti behar da, ondoren atera eranskailua, lotu pintzekin, igurtzi pixka bat hatzekin eta, ondoren, eranskailuaren zati gardena iltzean itsatsi, eta poliki-poliki tira. atera beheko paper zuria. Aldi berean, zapaldu eskuoihal garbi batekin. Bide batez zurtu soberako ura.\nGehiegizko ura kendu ondoren, iltze-esmaltea jarri iltze eskuilan, eranskailua iltzeari atxikitzeko.\nDenbora luzeko eta konplexua den prozesu hori desagerrarazi egin da, jendearen bizi erritmo bizkorrari jarraitzen ez diolako.\nIltze esmalteak zerrendetan\nIltze esmalteak, izenak dioen bezala iltze eta esmalte iltze pasta da. Iltze-esmalteaz eta plastikoz egindako manikura-manikurarekin alderatuta, produktuak diseinuan eta teknologian aurrerapausoak emateaz gain, manikuraren erosotasuna eta segurtasuna hobetu ditu eta iltzeen industria modernoan produktu berritzailea da.\nShanghai Huizi Kosmetika Konpainiak manikura ikerketa laborategia sortu eta sortu zuen 2010. urtean. Jabetza intelektualeko eskubide independenteak ditugu arlo honetan, manikura ikerketan, diseinuan, ODMan eta OEMn 11 urtez arreta jarriz. Produktu originalen artean iltzeen eranskailua, iltzeen eranskailua, haurren iltzeen eranskailua eta manikurako beste produktu batzuk daude.\n2013-2015, 4000 metro koadroko kosmetikoak ekoizteko arazketa zentroa dugu, 4 koloretako inprimatzeko makina alemaniarra, Taiwan serigrafia makina automatikoa, Taiwan artezketa eta ebaketa makina automatikoa, Japoniako doitasun laborategiko ekipoa.\nKonpainiak BSCI gizarte erantzukizuneko sistemaren ziurtagiria, ISO9001 kalitate sistemaren ziurtagiria, produktuak SGS ziurtagiria, FDA ziurtagiria gainditu ditu eta Estatu Batuetako eta Europar Batasuneko kosmetika estandar globalekin bat dator.\nOraingoz 40 herrialde baino gehiagori ematen diegu zerbitzua bezeroei, hala nola Japonia, Estatu Batuak, Italia, Frantzia, Alemania, Hego Korea eta abar. Bidalketa-ahalmen globala, nondik gertu ere, gozatu ahal izango duzu.\nGel iltze esmaltearen pegatina\n2018 geroztik, fidagarritasun handiko eta profesionalean oinarritzen gara iltzeen edertasunaren arloan, gel iltze esmaltearen eranskailuari eskaintzen diogu, Semi ondatutako gel iltze eranskailuari ere deitzen diogu\nUrte osoko ahaleginen ondoren, 2019ko irailean. NG seriea merkatuan sartu.\nBere testura eta distira aurreratu bereziarekin, iltze artearen zale asko iltzatzen dira iltzetan aplikatzen direnean, eta a emana oso puntuazio altua.\nIltzeen distira eta kalitatea konbinatzeaz gain, denbora gutxian aplika daiteke, modu errazean kendu daiteke.\nOsagaiak seguruak eta toxikoak ez direla ziurtatzeko, aldi berean, erosle guztien iltze azalak babesten ere saiatzen gara. , beheko geruzan medikuntzako kola erabiltzen dugu. Bide batez, krudelkeriarik gabekoak eta veganak dira.\nAurrekoa: Nola sortu zure iltze negozioa?\nHurrengoa: HUIZI Zerbitzuak-HITZORDUA GOMENDATUA


Kopakoarri - Urdaburu ertz herrikoia (5c, 100 m, derrigorrez 5a ~ Eskalatzen\nKopakoarri - Urdaburu ertz herrikoia (5c, 100 m, derrigorrez 5a\nEgilea X Larretxea Ordua 18:13 Komentariorik ez\nAspaldidanik Kopakoarri ezagutzeko gogoa nuen. Eskola gogorra denaren ospea du, baina Euskal Herrian granitoan eskalatzeko aukera ematen duen leku gutxi horietako bat da. Bide berriak ekipatzen ari dira eta badirudi, apurka-apurka, berriro ere modan jartzen ari dela. Oraingoz leku lasaia izaten jarraitzen du. Jende gutxi ibiltzen da eta eskalada egun lasai bat igarotzeko leku aproposa da. Krokisas nahi izatekotan hurrengo loturan aurki ditzakezue (gipuzkoaneskalatzen). Bilguneak 2 paraboltez osatuak daude eta leku oso erosoetan aurkitzen dira.\nLuze ugariko bide gutxi daude, nik dakidanez, baina egin dugunarekin sorpresa polita jaso dut. Zailtasun aldetik oso eskuragarria da eta nahiz eta bigarren eta hirugarren luzean aseguruak beraien artean apur bat urruti egon, ongi ekipatua dago. Arroka granito zahar trinkoz osatua dago. Oso itsasgarritasun handiko da, hainbeste batzuetan oinetan lixa duzula dirudi. Krokisen batean bigarren luzeari 6a(5c/A0) maila ematen diote, baina niri ez zait hainbestekoa irudi. Gauza konplikatuz eta plaka ezkerretik igoz, suposatzen dut horrela atera daitekeela, baina eskuineko ertzari jarraituz ez dut uste derrigorrez 4c mailatik pasatzen denik.\nAltuera sentsazio gutxiko bidea da eta R1etik eta L2ko bloke handitik oinez eta L2ko lehenengo lepotxotik destrepatuz, bidetik jaisteko aukera dago. Horri ekipamendua gehitzen badiogu, luze ugariko bidetan hasteko bide aproposa dela uste dut. Azken bilgunera iristerakoa Aiako Harri aldera dauden bistak zoragarriak dira.\nIristeko: Donostiatik Oiartzunera joan eta hirigunean bertan Lesakara doan GI-3420 errepidea hartu. Aritxulegi mendatea igo eta Endara urtegira jaitsi. Presa gurutzatu eta 400 metro aurrerago ezkerretara dagoen Ola-Berri jatetxeko bidea hartu. Zementuzko pistatik igotzen jarraitu (aldapa gogorrak) Telleriko lepora iritsi arte. Bertan 3-4 kotxerentzat aparkatzeko lekua dago.\nHurbiltzeko: Gailurrera doan bidea hartu eta handik minutu batera (50 m ingurura) zuhaitz batzuen alboan, ezker aldean, jaiotzen den bidezidorra hartu. Bideari jarraitu eta 10 min ingurura harkaitzetara iritsiko gara. Lehenengo hormak inguratu eta eskuinean aurkituko dugun lehenengo kanal nabaritik igo. Kanal bidezidor nabari baten arrastoak ditu. Bertatik 50 m inguru igo eta trepada txiki bat gainditu ondoren Bordillos izeneko sektorera iritsiko gara. Bertan hasten da bidea. Nabari ikusten dira bideko paraboltak hormaren ezker aldean. Guztira 15 min inguru kotxetik.\nL1 (30 m, 6 aseguru, 5b). Lehenengo 15 metroak plaka bertikal batetik doaz. Pasagunetxo finen bat badu. Hau da bide osoko zatirik zailena eta mantenduena. Zati honetatik aurrera zailtasuna nahikotxo jaisten da. Erlaitz batean dagoen 2 kankamoz eraikitako bilgune zahar batera iritsiko gara. Ez egin bertan bilgunea. Bertan espresaren bat jarri eta grada batzuetatik eskuin aldera eginez igotzen jarraitu. Hormatxo bat gainditu eta belarrezko erlaitz handi batera irtengo gara. Aurreko horman aurkituko dugu bilgunea.\nL2 (45 m, 5 aseguru, 5c edo 4c/A0). Eskuin aldera 15 metro inguru oinez egin eta bloke handi batera igo behar dugu. Hobe da hemendik eta ez bilgunetik aseguratzea. Erosoagoa da eta lehenengoa doanarentzat soka bilduagoa joango da. Lehenengo orratzeraino espoloitxoaren eskuineko ertzetik igo. Sarreran pasagunetxo fin bat dago, baina konplikatzen bada, buru gainean geratzen den paraboltari eutsiz gaindi daiteke. Ondoren kresta txiki batetik jarraitzen du eta, azkenik, plakatxo batetik jarraituz, bigarren orratz bat gaindituz, bigarren lepotxo batera iritsiko gara. Bertan aurkituko dugu bigarren bilgunea.\nL3 (30 m, 4 aseguru, 4b). Arroka trinkoz osatutako plaka etzana. Grada txikiz eta ondulazioz beteta dago. Erdiko zatian aseguruak nahikotxo aldetzen dute, baina oso zati etzana da eta ez du inolako konplikaziorik.\nJaitsiera: Gailurrera begiratuz, eskuineko belarrezko kanala hartu behar da. Aldapa gogorra du, baina zailtasun aipagarririk gabekoa da. Erresalte txiki bat aurkitu arte bertatik jaitsi. Konplikazio gutxiko destrepe txiki batek Eguzki Lore sektorean utziko gaitu. Sektorea eroritako zuhaitzarengatik identifikatuko dugu. Bertatik hormaren oinarrira, destrepe txikiren bat gainditu ondoren, 10 minutu inguru beharko ditugu.\nMateriala: 6 zinta + bilgunerako material.\nArroka: Oso itsasgarritasun handiko granito zahar urratzailea.\nNork ekipatua: Sonia Rodriuez eta Txingu Arrieta, 2012ko udaran.\nCategories: 5a, Bide_ekipatua, Nafarroa


Bukatzear dago Emarin izena emateko epea . Noticias de Gipuzkoa\nBukatzear dago Emarin izena emateko epea\nHamar ekintzaile edo enpresentzako bulegoak eskaintzen ditu Udalak Oriaburu eraikinean\nTolosa - Oriaburu eraikinean kokatu den Emari coworking espazioan izena emateko epea ekainaren 26a bitarte luzatuko da. Interesa dutenek beren proposamenak www.emari.eus web orriaren bitartez edota fisikoki Udalean bertan aurkez ditzakete.\nEkintzaileen erreferentziazko berrikuntza eta sormen zentroa izatea nahi du Emarik. Zazpi egunez eta 24 orduz erabilgarri egongo da. Guztira hamar ekintzaile/enpresentzako lekua dago, hainbat zerbitzurekin (formakuntza eta aholkularitza, Internet, inprimagailua, publizitatea eta abar). Hilabeteko 50 euroko kostu bakarra izango du pertsonako eta gehienez hiru urtez egon ahal izango dute bertan.\nEmari espazioaren kudeaketa batzordeak, uztailean zehar, proiektuak aztertu eta espazioa bere osotasunean era produktiboenean baliatu dezaketenen proposamena gauzatuko du. Aurreikusten da abuztuan espazioa martxan egotea. - M.S.S.


Andoainen jaio zen eta hantxe hasi zituen bere musika ikasketak ere.\nDonostiako Goi Mailako Musika Kontserbatorioan jarraitu zuen bere piano-prestakuntza eta bertan bukatu zituen pianoko(Cristina Navajas) eta klabizenbaloko (Loreto Fernandez Imaz) goi mailako ikasketak nahiz organoko erdi mailako ikasketak (Esteban Elizondo).\nDonostiako Goi Mailako Musika Ikastegian, Musikenen, bukatu zituen organo ikasketak, Esteban Landart-ekin eta bere prestakuntza Loïc Mallié-n moduko hainbat irakaslerekin osatu zuen; azken horren eskutik, esaterako, inprobisazio ikasketak jaso zituen.Hainbat maisuren eskutik hartu ditu gomendioak, hala nola, Brett Leighton, Michel Bouvard, Joris Verdin, Louis Robilliard, Montserrat Torrent, Jacques van Oortmerssen, Daniel Roth, Wolfgang Zerer, Peter van Dijk…\n‘Enrique Lartundo’ Fundazioko bekaduna izan da behin baino gehiagotan, bere piano eta organo ikasketak sendotu dituelarik. Pau-ko L’Ecole Nationale de Musique-n ‘Mention Tres Bien a l’Unanimité’ eskuratu zuen, organoaren espezialitatean, Jesús Martín Moro maisuarekin.\nBakarlari eta laguntzaile gisa hainbat jaialdi internazionaletan hartu du parte (Espainia, Belgika, Frantzia, Errusia, Japonia eta Estatu Batuak ), estilo eta garai desberdinak hartzen dituen musika interpretatuz. Gaur eguneko musikarekin konpromisoa hartuta, jaialdi desberdinetan piezak estreinatu ditu: Donostiako Hamabostaldian, Leonen, Croacian eta Libanon.\nGaur egun Urnietako Lourdes Iriondo musika eskolaren zuzendaria izateaz gain Donostiako Easo Koroaren errepertorista da.1863ko Cavaillé-Coll organo historikoa dagoen hiri bereko Koruko Santa Maria Basilikako organista titularretako bat ere bada.


joan tornes | Irati Irratia joan tornes – Irati Irratia\nEgunon Auñamendi! Mugikor eta pantailei pause eta Kataluniari adi adi\n15 urria, 2019 15 urria, 2019 Irati Irratia\tEgun on, Auñamendi!\tAezkoa, amaia ubau, aralar irratia, ikastaroa, irati irratia, joan tornes, process, teknologia berriak, tic\tLeave a comment\nKataluniako albisteak, eguraldia eta Aralar irratiko kontuak Lekunberriko jaien biharamunarekin. Amaia Ubauk Garraldako eskolan emango duten tailerraren berri eman digu eta gero Kataluniara jo dugu, Irati irratiko korrespontsal lana egiten ari den Joan Tornés lagunarengana. Izenburua: Urriaren 15eko saioa Iraupena: 2:30 ordu Klikatu hemen saioa jaisteko


barren.eus - Osakidetzako erizain bat hil da koronabirusagatik\nArgitaratua: 2020-03-19 14:14\n52 urteko erizain bat hil da Bizkaian, koronabirusaz kutsatuta, osasungintzako lehen langilea. Iñigo Urkullu Jaurlaritzako lehendakariak jakinarazi duenez, erizainak sei egun zeramatzan ospitaleratuta Bizkaiko zentro batean. Koronabirusak kutsatutakoen kopuruak, gainera, gora egin du. Beste 217 kasu baieztatu dituzte Gipuzkoa, Araba eta Bizkaian, eta birusak 53 lagun hil ditu, 13 gehiago atzotik.\nIñigo Urkullu lehendakariak eta Nekane Murga Osasun sailburuak agerraldia egin dute gaur eguerdian, koronabirusaren inguruko datu berriak emateko. Agerraldi horretan eman du Urkulluk atzo hildako erizainaren kasuaren berri, eta albistea emateaz batera, dolumina agertu die hildakoaren etxekoei, lankideei eta baita Osakidetzako profesional guztiei ere. "Koronabirusaren hedapena geldiarazteko egiten ari zareten lana eredugarria da, eta zuen konpromisoa eredugarria da gizarte osoarentzat", esan du Urkulluk. Datu eguneratuak eman dituzte jarraian. Osasun sailburuak esan du guztira, 1.190 lagun kutsatu direla Gipuzkoa, Araba eta Bizkaian koronabirusarekin, eta horietatik 455 ospitalean daudela. Era berean, 53 lagun hil ditu gaitzak (atzo baino 13 gehiago). Araban dituzte positibo gehien: 624 kasu zenbatu dituzte gaur arte eta horietatik 224 daude ospitalean. Bizkaian, berriz, 393 lagun daude kutsatuta eta 117 dira ospitaleratuta daudenak. Gipuzkoan, azkenik, 176 positibo daude eta horietatik 54 daude ospitaleratuta. Datu positibobat ere eman dute. Gaixo zeuden 18 lagun sendatu direla.\n•Prebentziorako eta birusaren jarraipenerako aplikazioa\nEusko Jaurlaritza sakelako telefonoetarako aplikazio bat ari da lantzen, kasuen prebentzio, jarraipen eta identifikazio lana indartzeko. Aplikazio horretan erregistratu ahal izango dira pertsonak eta hurbilen dituzten kontaktuak txertatu ahal izango dituzte, haien osasun-egoera erregistratu ahal izateko. Beste herrialde batzuetan erabili izan dituzte antzeko aplikazioak, eta hemen datorren astean egongo da eskuragarri. Aplikazioa euskal enpresa batek garatu du Osakidetzaren elkarlanean, eta medikuntzako eta datuen babeserako berme guztia izango duela nabarmendu dute agintariek.\nKoronabirusaz kutsatutako herritar bat berrogeialdian jarri dute (2020-03-19)


Merliren audientzia behera doa\n► Merliren audientzia behera doa\nSortzailea JASS, 2018ko Otsailaren 06a, 00:38:09\n2018ko Otsailaren 06a, 00:38:09\nEITBk Merlí telesaila urteko bonbazoa bezala saldu ostean audientzia kaxkarra jasotzen ari da. Lehen atalak 20.000 ikusle izan zituen, bigarrenak 12.000 eta hirugarrenak 10.000 (Wikipedian irakurri ditut, baina agian ez dira egiazkoak edo EITBk jasotako zifrak)\nTelesaila porrotaren bidean dagoela dirudi, eta agian honek ez dio faborerik egingo bikoizketaren egoerari.\nZein uste duzue dela telesailaren ustezko porrotaren arrazoia? Publizitate falta agian? Eta irtenbidea? EITBk bikoizketari agur esateko behar duen aitzaki berria izango da hau?\nRe: Merliren audientzia behera doa\n2018ko Otsailaren 06a, 08:42:29 #1 Azken aldaketa: 2018ko Otsailaren 06a, 09:39:20 Arsenicum(e)k egina\nPublizitate falta ez, irailetik urtarrilera ibili bait dira "laster..." esanez. Planifikazio falta agian?\nNik ez dut astirik izan telesaila ikusteko, eta eztakit ona edo txarra den, baina Kataluinan sekulako arraskata izateak ez du esan nahi hemen ere izango duenik, eta eztakit hori kontutan izan duten.\n80. hamarkadan telesail hobeak euskaratzen zituzten. Mundu mailakoak. Baina orain dirua etb2-ra doanez...\n2018ko Otsailaren 06a, 14:26:58 #2\nAudientziak neurtzeko sistemak ETB1 kaltetzen duena ziur nago. Neurgailu gehienak Bilbo eta halako nukleo erdaldunetan badaude argi dago audientzia baxua izango dela.\n2018ko Otsailaren 06a, 16:44:13 #3\nAipamenaren egilea: Ajubita Noiz: 2018ko Otsailaren 06a, 14:26:58\nIzan leike. Norbaitek daki nola neurtzen diren audientziak? Etxeetan dauden TDT aparailu antzeko horiena nik ez dut sinesten. Ez dut sekula daukan inor ezagutu. Loteria suertatu zaion jendea ordea, ezagutzen dut.\n2018ko Otsailaren 06a, 19:12:02 #4\nAipamenaren egilea: Arsenicum Noiz: 2018ko Otsailaren 06a, 16:44:13\nHorrela neurtzen dira, bai. Eta ikusita Telecincok izaten duen audientziak, ez nau harritzen inork ez ezagutzea halako etxerik... Atso zaharren etxeak izango dira.\n2018ko Otsailaren 06a, 21:12:52 #5 Azken aldaketa: 2018ko Otsailaren 06a, 21:18:24 Arsenicum(e)k egina\nHemen diotena egia bada, tongoa egongo da ziur. Zenbat eta audientzia gehiago, publizitate garestiagoa eta diru gehiago, eta beraz... korruppzioa. Hauteskundeetako inkestekin bezela gertatuko da; gero "sukaldatu" egingo dituzte euren nahien arabera.\nBaina nik ez dut sinisten. Ez dut daukan inor ezagutzen. Ez dut inor ezagutzen, daukan norbait ezagutzen duenik. Eta ez dut entzun ere, daukan norbait, ezagutzen duen pertsonarik. Oso arraroa benetan...\nBestalde, ezagutzen dut euromillonesean 3 M€ tokatu zaikizkion pertsona bat, eta tximistak jota hil den tipo bat.\n2018ko Otsailaren 07a, 19:38:51 #6\nAipamenaren egilea: Arsenicum Noiz: 2018ko Otsailaren 06a, 21:12:52\nNormala inor ez ezagutzea. Sekretua da eta Euskadi guztian 350 etxe bakarrik daude.\nFamilia horiek hiriburuetan metatuko dira gehienbat, eta hiriburuetan gazteleraz egiten da. Gainera gero eta gutxiago hitz egiten da zoritxarrez... Gero ETBren parrila eskasa gehitzen badiogu eta euskal hiztunok filmak bezalako emisioak euskaraz ikustera ez gaudela ohituta...\nSistema honek erabat penalizatzen ditu ETB1 eta 3.


Lekuz Leku jaialdia Bilboko kaleetara itzuliko da ekainaren 22tik 25era bitartean - KULTUR SHAREA\nAurtengo egitaraua osatzen duten lanek egungo dantza garaikidearen panoramaren ikuspegi orokorra eskainiko dute, bai Euskal Herrikoa eta baita nazioartekoa ere.\nLekuz Leku dantza garaikideko jaialdia Bilboko Abandoibarrara itzuliko da berriro ere, ekainaren 22tik 25era bitartean. Izan ere, azken bi urteetan, Deustuko La Fundacion aretoko terraza-begiratoki handian antolatu behar izan da, pandemiaren eraginez.\nHala, 18. edizio honetan, Guggenheim Museoaren eta Euskalduna Jauregiaren artean dagoen itsasadarraren alboko eremuan dozena bat ikuskizun taularatuko dira. Gainera, gune hori beste ikuspegi batetik ezagutzeko aukera izango du publikoak. Jitoan eskulturaren alboan, Pedro Arrupe pasabidearen azpian edota Evaristo Churruca kaiko nasan. Horiek dira aurtengo jaialdiak hartuko dituen agertoki ez-ohikoetako batzuk. Antolatzaileek azaldu dutenez, “publikoak jaialdiaren heliozko globo zuri handia bilatu beharko du. Izan ere, egun horietan zehar zerutik ibiliko da eta emanaldi bakoitza zehazki non den adieraziko du”.\nAurtengo egitaraua osatzen duten lanek egungo dantza garaikidearen panoramaren ikuspegi orokorra eskainiko dute, bai Euskal Herrikoa eta baita nazioartekoa ere, Pablo Girolami dantzariaren agindupean dagoen Italiako Ivona taldeari eta Poloniako Hotelokori esker. Azken horiek familientzako emanaldi koloretsua eskainiko dute, jaialdiaren helburu nagusia dantza garaikidea publiko guztiari hurbiltzea baita.\nGainera, Lekuz Lekuk espazio berezia eskainiko die txikienei. Beste lan nabarmenetako bat El espejo da, Vanesa Aibar eta Helliot Baeza dantzarien eskutik. Danza Mobile flamenko modernoaren Andaluziako konpainiak sortu du obra eta integrazioaren alde egin du oraingoan ere.\nJaialdia ekainaren 25ean amaituko da Orain guztiok egingo dugu dantza aire libreko dantza-eskola irekiarekin, Kaikuak eskulturaren inguruan. Denis Martinez Kubako Dantza Konpainia Nazionaleko dantzari ohia izango da gidaria asteburu horretan eta publikoak Kubako erritmoak ezagutuz eta praktikatuz ondo pasatzeko aukera izango du.\nKaleko ikuskizun guztiak bi egunetan taularatuko diren arren, aurtengo jaialdia lehenago hasiko dela iragarri du antolakuntzak, asteazkenean, hilaren 22an, Euskal Herriko Arkitektoen Elkargoaren egoitzan egingo den zinema-dantza saioarekin. Rosa (Peter Greenaway) film laburra eta L’année dernière à Marienbad (Alain Resnais) film luzea eskainiko dira. Hurrengo egunean, ostegunean, La Fundicion aretoaren eszenatokia klaustro bihurtuko da eta Arte Povera konpainairen Claustros emanaldia eskainiko da. Proposamen berezi horretan, hamar dantzari amateurrek hartu ahal izango dute parte. Hautaketa-prozesua zabalik dago jada.\nGainera, jaialdiaren baitan, Dance Highways topaketa berria izango da Bilbon. Europako proiektu horrek sei herrialdetako kultur aholkulariak eta artistak biltzen ditu bi urtez aldizka haien esperientziak partekatzeko. Oraingoan, Italia, Frantzia, Alemania, Polonia eta Norvegiako profesionalak Bilbon izango dira Lekuz Lekuren eredua, La Fundicion eta euskal artistak ezagutzeko.


Argia :: Zalantza asko sortzen duen iraultzaren atarian\nAsteko gaia Nanoteknologia\n2012-04-29\t3 0 Follow @unaibrea\nGoian, CIC Nanogune-n hartutako argazkia. 2006an abiatu zen zentroa, Jose Mari Pitarkeren gidaritzapean, eta gaur egun 70 ikerlari inguru ari dira bertan, horietatik bederatzi iraunkorrak, eta gainerakoak doktoregoa eta doktorego ondokoa egiten ari diren ikasleak. Materiaren manipulazioa nanoeskalan, horra nanoteknologiaren definizio laburra. Nanometro bat milimetro baten milioirena da; bestela esanda, nanoeskala atomo eta molekulen eskala da, CIC Nanoguneko zuzendariak, Jose Mari Pitarkek, azaldu digunez. “Atomoak eta molekulak XX. mendearen hasieratik aztertu ditugu, eta garai horretan garatu zen mekanika kuantikoa ere. Baina artean ez ginen gai eskala horretan materia manipulatzeko”. Hori geroago etorri zen, 1980ko hamarkadaren amaieran, tunel-mikroskopioari esker, besteak beste.\nNanoteknologia terminoa ez dagokio, hortaz, produktu edo teknika jakin bati, neurriari baizik. Teknologiaren esparru guztietan erabil daiteke, eta erabiltzen ari da, nanoteknologia. Fisikariak, kimikariak, biologoak... Diziplina ugariko zientzialariek dihardute “nano”-an. Nonahi ditu aplikazioak, eta gehiago izatea espero da. Hori bai, dagoeneko urrats asko egin den arren, nanoteknologiaren benetako iraultza etortzeke dagoela uste du Pitarkek.\n“Nanoeskalan, materiaren propietateak ez dira makro eta mikroeskalakoak bezalakoak, eta horrek aukera berriak eskaintzen dizkigu –dio Nanoguneko zuzendariak–; besteak beste, prozesuak bereizmen atomikoz gauzatu ahal izango dira, eta horrek bidea zabalduko du prozesuak modu eraginkorragoan garatzeko; azken batean, materia eta energia kontsumoa txikiagotuko da, eta hondakin-sorkuntza murriztu”. Gutxiren truke asko eskaintzea, esaldi horrekin laburbiltzen ditu Pitarkek nanoteknologiaren abantailak. Izan ere, garapen jasangarriaren gakoetako bat izango delakoan dago.\nNanoteknologiak sor ditzakeen aurrerapausoen zerrenda mardula eman digu Pitarkek: “Konputagailu azkarragoak; garraioaren hobekuntza –erregaien ezaugarriak hobetu eta materialak arindu ahal izango dira, kontsumoa eta gas igorpenak txikiagotuko baitira–; medikamendu selektiboagoak, albo-efektu txikiagokoak, terapia berriak, diagnostikorako tresneria hobeak...”.\nErakargarri bezain arriskutsua\nNanoeskalan mekanika kuantikoaren ondorioak guztiz agerikoak dira. Azalak nagusitzen dira –nanoegitura txiki batean atomo gehienak azalean egongo dira– eta, makroeskalan ez bezala, propietate fisikoek eta kimikoek tamainaren menpekotasuna dute. Haatik, kualitate horrek badu bere ifrentzua askoren iritziz. “Nanomaterialak ikertzaileentzat hain erakargarriak izatea eragiten duten arrazoi berberek (tamaina txikia, mugikortasuna, ez-ohiko propietateak) eragiten dute inguruarentzat eta giza osasunarentzat arriskutsuak izatea”, irakur daiteke ETC taldeak 2011n argitaratutako Zer gertatzen da nanoteknologiarekin? Erregulazioa eta geopolitika txosten mardularen aitzin-solasean. ETC nazioarteko taldea da, teknologia berrien inpaktuak aztertzen dituena. Aspalditik eskaintzen diote arreta nanoteknologiari: 2002an nanoproduktuen merkaturatzeari moratoria ezartzea eskatu zuten. Diotenez, ordutik hona egindako ikerketek are zalantza gehiago azaleratu dute teknologia mota horrekin sor daitezkeen produktuen segurtasunaz. Eta ez zalantza soila: zenbait nanopartikularekin harremana izateak ondorio kaltegarriak dauzkatela frogatzen duten ehunka ikerlan egin dela dio ETCk.\n�Nanomaterialek inguruan duten eraginaz ez dakigu ia ezer, eta ekosistema zein gizakientzako esposizio-maila seguruak ezezagunak dira� ETC taldea\nEBko Legebiltzarrak nanomaterialak dauzkaten kontsumorako produktuetan etiketa jartzea eskatu zuen 2009an, baina oraindik ez da gauzatu\nZer gertatzen da nanoteknologiarekin? Erregulazioa eta geopolitika Jose Mari Pitarke ez dator bat. “Nanoteknologia esparru berria den heinean, onura eta arriskuak ekar ditzake, noski; eta gure eginkizuna da nanoteknologiaren garapen arduratsua bermatzea. Ez dago arrazoirik nanoteknologia arriskutsuagoa dela pentsatzeko; nanoa ezberdina da, baina ez nahitaez arriskutsuagoa. Naturak nanomaterialak sortzen ditu etengabe, eta izaki bizidunok ere nanomaterialez eginak gaude. Nanopartikulak nonahi ditugu gure inguruan. Gaur egun, nanoteknologiari esker, egitura berriak sor ditzakegu; eta nanoegiturak barne hartzen dituzten produktuak kaleratu aurretik, segurtasuna bermatuko duten protokoloak garatu behar ditugu. Teknologia garatzeaz batera, beharrezkoa izango da estandar berriak definitzea, terminologian, saioetan eta tresnerian eragina izango dutenak; eta baldintza hori beharrezkoa izango da nanoteknologiak ahalbideturiko produktuak merkaturatu ahal izateko eta, bereziki, kontsumitzaileen eta ingurumenaren babeserako”.\nZertan da segurtasuna?\nEAEri dagokionez –horixe baita Nanoguneren lan eremua–, Eusko Jaurlaritzak bultzatutako Nanobasque estrategia segurtasunaren alorrean egiten ari den lana aipatu du Pitarkek. Besteak beste, Nanozientzien eta Nanoteknologien Behatokia sortu dute, nanomaterialen bizi-ziklo osoko inpaktuen analisia egiteko eta gizarteari komunikatzeko helburuarekin.\nAutore askok, aldiz, ez dute uste nanoteknologiaren segurtasunari behar bezalako inbertsioa eskatzen zaionik. ETCren txostenera joko dugu ostera. Hor esaten denez, azken hiru urteetan argitaratutako azterketa askoren ondorio nagusia da nanosegurtasunaren eremuan asko dagoela egiteke. “Nanomaterialek inguruan duten eraginaz ez dakigu ia ezer, eta ekosistema zein gizakientzako esposizio-maila seguruak ezezagunak dira. 2008an, Britainia Handiko Ingurumen Kutsaduraren Errege Batzordeak ebatzi zuen oso zaila dela nanomaterialen segurtasuna zehaztea, hain da handia haien toxikologiaz dugun ezjakintasuna”.\nAzterketa horietako bat aipatzekotan, Erresuma Batuko Gobernuak finantzatutako EMERGNANO ekimenarena aipatu behar genuke. Esan zutenez, ez dago informazio nahikorik dagoeneko merkatuan dauden zenbait nanomaterialen arriskua neurtzeko: titanio dioxidoa, kabonozko nanohodiak, burdin, zink eta zerio oxidoak, urre eta zilar nanopartikulak eta beste hainbat. 2008an Gilberto Dupasek, Nazioarteko Koiuntura taldearen koordinatzaileak idatzi zuenez, AEBetako FDAk berak aitortu egin zuen zailtasunak dituela honezkero kontsumitzaileen eskuetan dauden nanomaterialen segurtasunari buruzko protokoloak ezartzeko. Bestalde, ETCk dio nanoteknologiari eskaintzen zaion inbertsioaren oso portzentaje txikia erabiltzen dela segurtasunaren garapenean, datu zehatzik ematen ez badute ere; besteak beste, salatzen dutenez, industriatik datorren informazioa lausoa izaten delako maiz.\nErregulazio ahulegia salatu dute\n2008an, Segurtasun Kimikoaren Gobernu Arteko Foroak, Dakarren (Senegal) egindako biltzarrean, adierazpen gogorra plazaratu zuen nanoteknologien gainean. Nazioarteko marko erregulatzaile baten falta salatu eta zuhurtzia printzipioa aplikatzeko deia egin zuten. Erregulazioari dagokionez, haren ahuleziaz datu ugari ematen ditu Zer gertatzen da nanoteknologiarekin? txostenak.\nKontuan hartu behar da, lehenik eta behin, azken urteetan finantzazio pribatua publikoari gailendu zaiola nanoteknologien ikerkuntzan. Enpresek apustua egin dute “nano”-aren alde, eta munduko gobernu askok ere dirutza handiak inbertitu dituzte azken hamarkadan. Orobat, dio ETCk, produktuak lehenbailehen merkaturatzera jalgitzeko politika da nagusi, eta horrek ekarri du erregulazioa oso zorrotza ez izatea. Munduko herrialde gehienetan borondatearen oinarritutako ebaluazio-sistemak jarri dira abian. Enpresei aukera ematen zaie, nolabait esateko, garatzen dituzten produktuei buruzko informazioak helarazteko gobernuei. Industriaren erantzuna oso epela izan da ordea, ETCren esanetan.\nEgoera horrek, beti ere iturri beraren arabera, ideia batean dauka oinarria: legislazio “biguna” hobea da hasi berria den teknologiaren garapenari oztoporik ez jartzeko. Gobernuek hitz ematen dute ez dutela derrigorrezko neurririk ezarriko, eta ordainetan industriak laguntzeko konpromisoa hartzen du. Aipatzekoa da AEBetako Gobernuak elikagaien segurtasuna bermatzeko ardura daukan FDAri egindako gomendioa, teknologia merkatura ahalik eta azkarren iritsi dadin errazteko.\nEtiketa espezifikoa nanomaterialentzat?\nGauzak horrela, eta honezkero ehunka nanomaterial eta nanogailu ditugula kontsumo arrunteko produktuetan zein erabilera industrialetan (konputagailuak, eskuko telefonoak, erregaientzako katalizatzaileak, lainoen aurkako ispiluak, beren burua garbitzeko gai diren beirak, tenis pilotak, eguzkitik babesteko kremak...), produktu horiek etiketatze espezifikoa eduki dezaten eskatu dute talde askok, tartean, nola ez, ETCk berak. 2009an, Europar Batsuneko Legebiltzarrak kontsumorako produktuetan etiketa ipintzea eskatu zuen, EBn nanoteknologia arautzeaz arduratzen den batzordeari kritika gogorra egiteaz eta arriskutsuak izan daitezkeen materialak merkaturatzeko debekua galdatzeaz batera. Nano-osagaiak dauzkaten elikagaien komertzializaziorako moratoria ere eskatu zuten. Alabaina, Europako Batzordeak ez zituen aintzat hartu eskariok. 2010eko azaroan, berriz, atea ireki zioten etiketatzeari, baina oraindik ez da halakorik gauzatu. Moratoriaz den bezainbatean, hasierako jarrerari eutsi zioten, argudiatuz arriskuen ebaluaziorako gaur egun indarrean dauden metodologiak aski direla nanoteknologiaz ekoitzitako elikagaien segurtasuna bermatzeko.\nGai horiez zer iritzi duen galdetu diogu Jose Mari Pitarkeri. Hasteko, ez du uste nanomaterialak dauzkaten produktuetan etiketa berezirik jartzea beharrezkoa denik, “beharrezkoa dena da hartu beharreko segur-tasun neurri guztiak hartzen direla bermatzea eta toxikoa den oro alde batera uztea; edonola ere, produktuaren osagaiak zeintzuk diren adieraztea lagungarria izaten da beti”. Segurtasunaz oro har, ez dauka datu zehatzik esateko munduan zenbateko inbertsioa egiten ari den, baina gogorarazi digu badirela arlo horretan beren-beregi lan egiteko sortutako nazioarteko zentroak. Adibide modura aipatu digu CRN (Nanoteknologia Arduratsurako Zentroa). Ñabardura bat hala ere: “Nanoteknologia arduratsua kontzeptuak ez dio hainbesteko garrantzia ematen materialen balizko toxikotasunari –erabat baztertzen ez badu ere–, baizik eta nanomakina molekularrak garatzeak ekar litzakeen ondorioei”.\nArestian esan dugunez, Pitarkek uste du nanoteknologiaren benetako iraultza etortzeko dagoela oraindik. Gauzak hobeto ulertzeko, eta hain sektore zabalaz ari garelarik gehiegi sinplifikatzeko arriskua dagoela onartuta ere, esan dezagun prozesu mota bi daudela nanoteknologian: goitik behera eta behetik gora, edo top-down eta bottom-up, ingelesez. Nanoteknologiaren etorkizuna, segurutik, bien konbinaziotik etorriko da, Jose Mari Pitarkeren esanetan. Lehenbizikoaren funtsa miniaturizazioa da, eta ezagun dira horretan egindako aurrerapausoak. Gaur egungo ordenagailuetan, esaterako, hogei nanometroko zabalera daukaten milaka milioi transistore daude txip baten barruan.\nBottom-up prozesuak konplikatuagoak dira, askoz helburu handinahiagoak dituzte, eta garatzekotan, horiek bai, sekulako iraultza ekarriko lukete. Funtsean, xedea da beren kabuz antolatuko diren sistemak sortzea. Naturan gertatzen den bezala, baina guk nahi dugun erara antolatzea. “Adibidez, izaki bizidunon oinarrizko adreiluak, proteinak, erribosomek ahalbideturiko autoantolaketa prozesu baten bidez sortzen dira; erribosomak, nanoeskalako objektuak direnak, benetako nanomakina molekularrak ditugu”. Nanomakina horiek, nolabait esatearren, erribosoma artifizialak lirateke, atomo eta molekulak guri komeni zaigun eran antolarazteko programatuak. Zientzialari batzuentzat zientzia-fikzioa da hori, beste askorentzat ez. Eta horren arriskua, CRNren kezka, gaitasun hori duten makinek gure kontrolpetik ihes egitea litzateke.\nNanoeskalaren eremua 0,1 eta 100 nanometro bitartekoa dela dio Jose Mari Pitarkek: “0,1ean atomoa dago; DNAren helize bikoitzaren diametroak 2,5 nanometro ditu, erribosomak 10, eta birusak 100 nanometrotik beherakoak izan ohi dira”. Zergatik 100? “Hortik behera, mekanika kuantikoak aurreikusten dituen energia-maila kuantizatuak ageri-agerian jartzen dira eta sistemak makro-eskalako ohiko ezaugarrien aldean propietate nabarmenki ezberdinak erakusteko adinako txikiak dira”.\nETC taldearen Zer gertatzen da nanoteknologiarekin? txostenak zalantzan jartzen du 100 nanometroen muga. Diotenez, neurri hori AEBetako Nanoteknologiaren Nazio Ekimenak ezarri zuen 2001ean, eta harrezkeroztik arrakasta izan du, baina toxikologiaren ikuspuntutik muga arbitrarioa da. “2009an, Europar Batasuneko SCENIHR batzordeak –osasunaren aurkako mehatxu berriak ditu aztergai– esan zuen nanoaren definizioa argitzeke zegoela oraindik”.\nIrizpide bateratu ezaren hainbat adibide aipatzen ditu txostenak. 2010ean, Erresuma Batuko Lorden Ganberak espresuki errefusatu zuen 100 nanometroen muga, eta gomendatu zuen nanopartikulen erregulazioak 1.000 nanometro baino gutxiago zeukan guztia hartzea bere gain. Suitzako Osasun Publiko Bulego Federalak eta Ingurumen Bulego Federalak 500 nanometroko muga gomendatu zuten. Erresuma Batuko Lurzoruaren Elkarteak, 200ekoa, eta Lurraren Lagunak elkarte ekologistak, 300ekoa.\nJose Mari Pitarkek uste du nanoeskalaren goi-mugari buruzko eztabaida antzua dela: “Esan ohi dugu nanoeskalan gaudela propietateek partikularen tamainarekiko menpekotasuna dutenean, eta menpekotasun hori apenas nabaritzen den 100 nanometrotik gorako partikulen kasuan”.


Akne arrosa - Wikipedia, entziklopedia askea.\nmetronidazol, azelaic acid (en) , benzoyl peroxide (en) , loteprednol etabonate (en) , minocycline (en) , doxiziklina, ivermectina, isotretinoin (en) , brimonidine (en) , oxymetazoline (en) eta prednisolone acetate (en)\nL71.9 eta L71\nAkne arrosa laruazaleko gaitz kronikoa da, aurpegiari erasaten diona. Eritema, pustulak, edema eta azaleko kapilarren dilatazioa dira ondoriorik ohikoenak, eta sudurrean, masailetan, kopetan eta kokotsean agertu ohi dira. Kasurik larrienetan sudurra handitu, gorritu eta deformatu egiten da (errinofima).\n↑ Euskalterm: akne arrosa. euskadi.eus (Noiz kontsultatua: 2020-4-7).\n↑ Laneki hiztegia: kuperosi. hiztegia.jakinbai.eus (Noiz kontsultatua: 2020-4-7).\n↑ Questions and Answers about Rosacea. niams.nih.gov (Noiz kontsultatua: 2020-4-7).\nOrriaren azken aldaketa: 1 iraila 2020, 01:11.


Txinak Himalaiako denboraldia zipriztindu du - GARA\nAlpinismoa Zortzimilakoen denboraldia\nHimalaiako zortzimilakoen montzoi-aurreko denboraldiak ateak zabaldu ditu dagoeneko, eta nola gainera! Txinak hartutako erabaki batek egundoko polemika sortu du. Adjektibo ugari jar daitezke, eta jarri dizkiote, baina Tibet zein Nepalgo zortzimilakoen denboraldia zikindu duela gehi genezake. Izan ere, Pekingo Gobernuak maiatzaren 10era arte itxi dizkie Cho Oyu eta Everest (Tibeteko isurialdea) nazioarteko espedizio guztiei. Talde batek soilik izango du munduko mendi garaiena ipar isurialdetik igotzeko aukera: Txinako espedizio batek. Izan ere, abuztuan izango diren Olinpiar Jokoak direla eta, txinatarrek Everesteko gailurrera igo nahi dute zuzi ofiziala.\nBi zortzimilako horiek ixteko hartutako erabakia honako azalpenean, horrela dei badaiteke, oinarritu da: Cho Oyu eta Everesteko ingurumena zaindu nahi dute. Jakina, inork gutxik sinetsiko du hori. Den-denek esan duten moduan, txinatarrek lehenengoak izan nahi dute gailur horretan, eta kito. Hori batetik, eta bestetik, Tibeten askatasun aldarriak isilarazi nahi dituzte.\nHori bai, Pekingo Administrazioaren menpe dagoen Tibeteko beste zortzimilako baterako baimena, Shisha Pangmarakoa, merkatu egin du. Berriro ere den-denek esan dutenaren arabera, txinatarrek aurpegia garbitu nahi dute erabaki honekin.\nGiro nahasi horretan, guk dakigunez, euskal mendizale batek soilik, Juanra Madariagak, egin du topo egoera gordin horrekin: «Jordi Estanyol eta Kordobako beste talde batekin ipar isurialdetik igotzeko asmoa dugu. Baina Txinak hartutako erabakia dela eta, orain den-dena zintzilik dugu. Ez dakigu Shishan aklimatatu ondoren, maiatzaren 10etik aurrera Everest saiatu ala ez. Gainera, erabaki horren berri oso berandu eman dute. Ederki izorratu gaituzte».\nKontuan hartu beharreko beste eite bat -jakina, Everestera joaten direnentzat- zera da: debekua amaitu eta oso denbora gutxi egongo da hain handia den Everest bezalako mendi bat prestatu, saiatu eta gailurra lortzeko. Horrez guztiaz gainera, Pekinek Nepali erabaki bera har dezan eskatu dio; hots, hego isurialdeko espedizio guztiei data madarikatu bera ezartzeko. Nahiz eta oso argi ez egon, badirudi Katmanduk isurialde hori itxi egingo duela zuzi olinpiarra handik pasatzen den bitartean. Hori bai, ez dago ezer ziurtatzerik.\nNepalgo beste zortzimilakoetara abiatu diren espedizioentzat, haientzat zorionez, ez da batere arazorik; ez izaera horretakorik bederen. Horrela bada, ohiko tropela martxan da: batzuk Katmandura iristen, beste batzuk hurbilketa bidea egiten...\nEverest berriro izarra\nMontzoi osteko denboraldian ez bezala, munduko mendirik garaienak udaberrian makina bat bisita jasoko ditu. Berri-emaile ofizialek esan dutenez, guztira 53 espediziok eskatu dute baimena. Horietako 31k Nepalgo hego isurialdean altxatuko dituzte kanpaleku nagusiak; beste 22k, berriz, ipar isurialdetik «saiatzeko» baimena eskuratu zuten.\nEveresterako aurreikusi diren jarduera interesgarrienen artean Kazakhstango talde batena dugu. Hauek Lhotse-Everest zeharkaldia egin nahi dute. Horrez gainera, beste alpinista batzuek azkar-azkar igo nahi dute. Betiere errekorraren atzetik, besteak beste, Marc Batard (oxigenorik gabe) eta Joby Ogwyn (oxigeno artifiziala baliatuta) saiatuko dira.\nBaina, aurreratu dugunez, ez da Everest soilik existitzen. Hala ere, azken honek 53 espedizio jasoko baditu, bere kide guztienak 16ra bakarrik iristen dira. Adibidez, Iñaki Otxoa de Olza Annapurnan izango da. Nazioarteko talde indartsu batekin hego aurpegian dagoen poloniarren bidetik igotzen ahaleginduko da ziur aski. Hori lortzen badu, iruindarraren 13. zortzimilakoa izango litzateke. Kangchenjunga bakarrik geldituko litzaioke zerrenda osatzeko eta, aurreratu duenez, Annapurnakoaren ostean ez du baztertzen azkenekora joatea.\nValery Babanov eta Nickolay Totmyanin errusiarrek, adibidez, Dhaulagiriko mendebal aurpegia aukeratu dute bide berri bat era alpinoan zabaltzeko. Makaluko mendebaldeko aurpegia, berriz, sona handiko hirukote batek aukeratu du: Vince Anderson, Steve House eta Marko Prezeljek. Talde gogor honen asmo zehatzaren berri ezer gutxi zabaldu da. Guk dakigunez, ia gainerako espedizio guztiek zortzimilakoen ohiko bideak aukeratu dituzte.\nEta euskal mendizale baten asmoa aipatu dugunez, ezin alde batera utzi beste bi zortzimilakotara joango diren hemengo mendizaleenak. Edurne Pasabanek, adibidez, Dhaulagiri aukeratu du. Igotzen badu, tolosarraren hamargarren zortzimilakoa izango litzateke. Helburu horretarako alboan Alex Txikon eta Asier Izagirre euskal herritarrak zein Ferran Latorre katalana eta Ivan Vallejo ekuatoriarra izango ditu.\nEta, hemengoen beste helbururen batek ihes egin ez badigu, Makalura joango direnena aipatzea besterik ez zaigu falta. Ondokoak dira zortzimilako hori igotzen saiatuko direnak: Karlos Martinez, Juanito Oiarzabal, Roberto Rojo, Koke Lasa, Xabier Zaita, Pedro Garcia, Roberto Rodrigo, Ander Goitia, Josu Ortubai eta Luis Kortabitarte.\nDen-denek esan duten moduan, txinatarrek lehenengoak izan nahi dute gailur horretan, eta kito. Hori batetik, eta bestetik, Tibeten askatasun aldarriak isilarazi nahi dituzte. Giroa oso nahasi dago.


Sare sozialen neurketa nahitaezkoa da! | Martech Zone\nSare sozialen neurketa nahitaezkoa da!\nLarunbata, apirilaren 18, 2009 Igandea, urria 4, 2015 Douglas Karr\nAsko dago eztabaida sare sozialen inguruan (blogak barne) eta emaitzak neurtu behar diren edo ez eta nola.\nSare sozialen neurketaren adibide batzuk korporazioko blogean jarduteko deiak, hobekuntzak (edo murrizketak) bezeroaren gogobetetzean edo bezeroaren handitzean atxikipena.\nSare sozialen neurketaren aurkakoek uste dute neurketa suntsitzeko bidea dela edo manipulazioa behintzat. Uste dute enpresek bezeroekin eta irtenbideekin komunikazio estrategiak gauzatu beharko lituzketela hori delako eskubidea egin beharreko gauza. Ados nago egin beharrekoa dela ... eta hala beharko genuke sare sozialak neurtu frogatzeko gauza zuzena da!\nNeurtzeko arriskua, noski, modu desegokian neurtzea edo ondorioak osatu gabeko datuetan oinarritzea da. 2 aldagai grafikatzen badituzu eta korrelazio bat aurkitzen baduzu, horrek ez du derrigorrez badagoenik frogarik ukaezinik. Hori askoz ere indartsuagoa den beste ingurumen aldagai bat egon liteke is galtzen ari zaren faktorea.\nSare sozialen marketin estrategiak neurtzearen aldekoek sare sozialetako giza elementua baztertzen dute maiz, aurre egiteko eta manipulatzeko bitarteko berri gisa ikusten dute. Nik ez ados honekin. Uste dut konpainiaren tresnen armategiaren barruan guztiz aprobetxatzeko beste bitarteko bat dela produktuak behar dituzten edo nahi dituztenei merkaturatzeko.\nMezu hau irakurri nuenean ahaztu sare sozialen neurketa Funtsean, komentatu nuen haren argudioa puntu eztabaidagarria zela. Enpresei ez zaie axola zein den nire iritzia edo zure iritzia sare sozialen neurketari buruz ... neurtuko dute edozein dela ere.\nSare sozialen eragina neurtzea zaila da, baina ez da ezinezkoa. Uste dut argumentuaren zati handi bat inpaktua neurtzeak lan handia eskatzen duela. Bisitari bakoitzaren jarraipena egitea eta haien produktuak eta zerbitzuak zer-nolako ekintzak izan dituzten ziurtatzea ez da lan erraza ... beraz, nire ustez sare sozialetako guru askok ez dute ulertzen nola, ez dute ulertzen zergatik edo alferrak dira.\nEz dituzte akzioen prezioak, bezeroen gogobetetasuna, produktuaren iritzi eta tenperatura orokorrak, sarrerako puntuak, konpromiso balioa, erlazio estua eta giza baliabideak kostua zuretzat ... errazagoa da beste webgune batzuetan zenbat gustatu zaizkizun, iruzkinak edo aipamenak buruz hitz egitea. Zorte on marketin aurrekontu handia duen enpresa bat sare sozialetako estrategia integral batean sartzeko, arrakasta dolar eta zentimoetan nola neurtu esan gabe.\nNeurtu egin behar dugu. Frogatu behar dugu. Hobetu behar dugu.\nSare sozialetan helburuak eta neurriak aplikatzeak ez du esan nahi negozioaren emaitzak hobetzeko bitarteko sozialak erabiltzen dituzten negozioen beste ezaugarri kaltegarri guztiak alde batera utzi behar dituzunik. Bezeroekin eta irtenbideekin komunikazioa hobetzea, konpromisorako bidea eskaintzea, zure enpresaren autoritatea bere espazioan bultzatzea, eragileak aurkitzea eta informazioa zabaltzea ahalbidetzea ... abantaila horiek guztiak ez dira baztertu behar. Bi munduetako onena izan dezakezu.\nSare sozialen joera naturaletan izugarrizko konfiantza dut bitarteko fantastiko horiek manipulatzen saiatuko diren enpresak errotzeko. Neurketak ez die enpresei sare sozialetan egindako inbertsioaren errentagarritasuna ulertuko; enpresak egia eta gardentasuna nagusituko direla frogatzen du. Boterea zenbakietan dago. Gainera, konfiantza dut marketin teknologiak hobetzen jarraituko duela komunikazio euskarri berri horiek neurtzea errazagoa eta zehatzagoa izan dadin.\nBehin pentsatuta egoteak, sare sozialak marketin estrategia bideragarria dela frogatzeak ez du esan nahi enpresek horretara joango direnik. Enpresak buelta emateko itsasontzi gogorrak dira! Maiz hitz egiten dugu enpresekin pieza bat kentzeko, emaitzak frogatzeko eta gero programa hazten lan egiteko. Aldaketa zaila da eta denbora behar da.\nEmaitzak hobetzeko arrakasta maximizatzea\nIan Ayres-en Super Crunchers\nApirila 18, 2009 at 11: 15 PM\nOndo hitzez hitz. Neurketa puntu ugari jarri nituen osasungarriak izan litezke. Esperimentua. Neurria. Esperimentua. Neurria. Denborarekin zure SM ahaleginak poliki-poliki hobetzen joango dira.\nMathew McDougall doktorea\nApirila 19, 2009 at 6: 15 AM\nEskerrik asko nire blogean, Marketin digitalaren barneko zirkulua aipatzeagatik zure mezuan. Pozik aipamenagatik eta zure blogean ikusiko duzu .. mezu bikainak.\nApirila 20, 2009 at 9: 24 PM\nBaliteke mezua modu okerrean hitz egitea. Badakizu arazo hori dudala batzuetan. ha. Argitalpenaren helburu guztia neurketa MOTA egokia bilatzen ari ote ginen galdetzea zen, ez zertan neurketa berez alde batera utzi.\nMarka eta diseinua bezain ukiezina den zerbait neurtzen badugu ... guri ere posible zaigu sare sozialak marka garatzeko modu gisa neurtzea. Bat nator konpainiak buelta emateko itsasontzi gogorrak direla. Irratia urteak daramatza frogatutako marketin eredua da eta oraindik zaila da tresna batzuk saltzea.\nTresna neurtzeko behar den lanarekin ez du zerikusirik. Hori jakingo zenuke honezkero. Zer lotura dauka zer tresna erabili.\nSentitzen dut oraintxe ari garela guztiok sistemak eta tresnak frogatzen saiatzen.\nApirila 20, 2009 at 9: 30 PM\nZalantzarik gabe, erronka da, batez ere gure bezeroek aurrekontuak mikrokudeatzen eta ezkerretik eskuinera mozten dituztela ikusten baitute. Gardentasunaren eta irekitasunaren inpaktua neurtzeko algoritmo batzuk eta kutxaz kanpoko tresnak gure tresna kutxan ditugun egunaren zain nago.\nOrdura arte, jarrai dezagun gure aurkikuntzak partekatzen!\nEskerrik asko Kyle!\nApirila 20, 2009 at 11: 28 PM\nGalderak dira, jakina, zer neurtzen ari den eta zer tresna erabiltzen diren - nola atzematen da edozein erabiltzaileen parte hartzea. Kontua da web analitika programek erreferentzia trafikoa harrapatu eta adieraziko dutela. Hobetoek aukera ematen dute gunean bisitatzen dituzten bisitariek ondorengo kliken jarraipena egitea eta, zorionez, arrakasta duten gertaeran parte hartzea.\nHala ere, espero genukeenaren zati handi bat grabazio hobea ahalbidetzea eta orrialde orriak handitzen laguntzea, esate baterako, bilaketa-motorrak atzera esteken indexatzea ez dago sare sozialetako gune CMS gehienetan.\nAdibidez, robotaren komando orokorra "indexatu, jarraitu" da, hala ere, Twitter-en ez dago zehaztuta. Blogeko sarrera honi erreferentzia egiten dion nire RT kodearen kodea ikusten badugu:\nikusten da bot-ak rel = "nofollow" aginduta daudela. Hori ere gertatzen da Tweeter alboko barrako "Informazio gehiago URL" estekari dagokionez.\nBerriro ere, bilatzaile bati esteka ez jarraitzeko agindua ematen zaio.\nBeste horrenbeste atzera esteketarako.\nApirila 22, 2009 at 11: 08 AM\nEzin gehiago ados egon! Neurketa funtsezkoa da gure industriak arrakasta izan dezan. Jende edo enpresa gehienek gutxitan egiten dute zerbait, "egin beharreko gauza egokia" delako. Normalean mesede egiten digun motibazio mota bat egon ohi da. Neurketak motibazio hori balioztatzen du eta inpaktu potentziala baina ulertzeko aukera ematen digu.\nApirila 27, 2009 at 3: 50 PM\nEskerrik asko Sare Sozialak Neurtzeari buruzko nire artikuluaren pingbackagatik. Erabat ados nago honekin! Sare sozialak neurtzeko errezeloak harritzen nau. Bezeroekin erabat harremanetan jartzeko beharrezkoa dela uste dut, batez ere enpresa batek produktuak nahi eta behar dituzten pertsonei merkaturatu nahi badizkie. Sare sozialetako kanpaina neurtzea modu bikaina da bezeroekin konektatzeko eta enpresari edo produktuari buruz hitz egiteko zer arlo eta kanal erabiltzen dituzten jakiteko.


Pedro Pascalen jatorri euskalduna — Gaztezulo\nPedro Pascalen jatorri euskalduna\nPedro Pascalen jatorri euskalduna 'Narcos' eta 'Game Of Thrones' telesaileko aktoreak bere arbasoez hitz egin du. https://www.gaztezulo.eus/albisteak/pedro-pascalen-jatorri-euskalduna https://www.gaztezulo.eus/albisteak/pedro-pascalen-jatorri-euskalduna/@@download/image/pedro-pascal-narcos-kq0C--644x362@abc.jpg\n'Narcos' eta 'Game Of Thrones' telesaileko aktoreak bere arbasoez hitz egin du.\nBizitza guztia aktore lanetan eman duen arren, azkenaldian bereziki ezaguna bilakatu da Pedro Pascal aktore txiletarra; aurpegiz ezaguna egiten bazaizu normala da, azkenaldian bogan dauden Game Of Thrones eta Narcos telesailetan agertu baita. Aste honetan Kingsman filmaren bigarren zatia aurkezten dabil, eta eskainitako elkarrizketa batean, bere jatorriaz mintzatu da.\nJose Pedro Balmaceda Pascal Txilen jaio zen; bere gurasoak Salvador Allenderen aldekoak zirenez, familiak ihes egin behar izan zuen, lehenik Danimarkara, eta ondoren AEBetara. Bertan hezi zen Pascal. Dena den, bere aiton-amonak ez ziren txiletarrak; amona Mallorcakoa zuen, eta aitona berriz, Euskal Herrikoa.\n22. Korrikaren ibilbidea ezagutu nahi al duzu?\nZinegoak jaialdiak lesbianismoa eta sexu-aniztasuna ditu ardatz aurtengo ediziorako irudian


Gure gorputza | Ikastola denda\nHasiera » Gure gorputza\nHELBURUA: Jolasean, norberaren gorputza ezagutuz, eta norberaren hezur eta organo nagusiak identifikatuz, hezkidetzan oinarritutako balioak garatzea, eta, besteekin, adiskidetasun harremanak gorpuztea.\nEZAUGARRIAK: 30 zatiko 2 puzzle, aurretik nahiz atzetik jolasteko. Gorputz-atalen, hezurren eta organoen izenak idatzita (letra larriz).\nBi puzzle ditu jolasak. Neskaren gorputza daukan puzzleak organoen puzzlea dauka atzealdean, eta mutilaren gorputza daukan puzzleak, hezurren puzzlea. Puzzle bakoitzak zati handiak eta txikiak ditu. Puzzlea egiteko era errazena da lehendabizi neurri handiko zatiekin osatzea erdialdea, eta, ondoren, zati txikiak jartzea, albo bietan, dagokien tokian.\nAukeratu zein puzzlerekin jolastu eta berari dagozkion zati txikiak banatu jolaskide bien artean. Txandaka, norberari egokitutako gorputz-ataletako bat hartu eta gorputz-atal horri buruzko informazioa emango zaio kideari, izena bera esan gabe. Jolaskideak igarri egin beharko du.\nPuzzle baten 30 zatiak partaideen artean banatuko dira. Esaterako, bost lagun badira, seina zati partaide bakoitzari. Puzzlearen erdialdeko ezkerreko zatia daukanak hasiko du jolasa. Ondoren txandaka jarraituko da, baldin eta hurrengo jokalariak jarrita dagoen zati horrekin uztartzen den zati bat badauka. Horrelakorik ez badauka, txanda jokatu gabe utzi beharko du.\nJolas honek sexuen artean dauden berdintasun eta desberdintasunei buruz hitz egiteko aukera ematen du. Nesken eta mutilen organo berdinak eta desberdinak zein diren azalduko diegu, desberdinak baina osagarriak garela, sexu desberdintasunei buruzko errespetuzko balioak erakutsiz.


Nerea Bernardo: "Ez nuen pentsatzen hain luze joko zuenik egoera normal batera itzultzeak" - Urola Kostako Hitza : Urola Kostako Hitza\nNoiz joan zinen Bartzelonara bizitzera, eta zergatik?\nDuela ia hiru urte etorri nintzen Bartzelonara bizitzera, lan aukera bat atera zitzaidan eta. Sinkrotroi bati atxikita dagoen biologia laborategi batean egiten dut lan. Bertan, hainbat lagin prestatzen ditugu, ondoren X izpiekin ikertu eta atomo-mailako informazioa jasotzeko. Lan oso interesgarria iruditu zitzaidan, eta Bartzelona beti gustatu izan zaidan hiri bat izanik, pentsatu gabe etorri nintzen.\nNola daramazu etxetik lan egin beharra?\nHasieran zaila egin zitzaidan, egunak luze egiten zitzaizkidan eta kontzentratzeko arazoak nituen. Produktibitateak asko egin zuen behera, eta egunean ordu gehiago sartu behar nituen lehen egiten nuen lan bera egin ahal izateko. Asteak pasatu ahala, ordea, errazagoa egin zitzaidan egokitzea, eta etxetik kanpo kirola egiteko aukera izateak ere eragin positiboa izan du. Hala ere, egun batzuk gogorrak egiten zaizkit.\nKoronabirusaren foku garrantzitsua bilakatu da Bartzelona hiria. Zein da egun bizi duzuen egoera?\nZero fasean jarraitzen dugu. Espainiako estatuko zenbait leku pasatu dira jada lehenengo fasera, baina nahiko argia zen ez zela Bartzelonaren kasua izango.\nHain zuzen ere, Kataluniako Generalitateak lehenengo fasera pasatzeko eskaerarik ez egitea erabaki zuen. Nola hartu zenuten berria?\nNik uste gehienok espero genuen berria zela. Kasuen kopurua nahiko altua da oraindik, eta Bartzelonako biztanle kopurua zein mugikortasun maila kontuan izanik, ez luke zentzurik izango lehenengo fasera pasatzeak. Orain arte aurrera eginiko dena zaborretara botatzea izango litzateke.\nNolako giroa sumatzen duzu kalean?\nOrokorrean segurtasun neurriak ondo jarraitzen direla esango nuke. Hala ere, hiriko zenbait gunetan jende asko elkartzen da, eta horrek egoera asko zaildu dezake.\nUda ate joka dugu, eta Bartzelona Europako lekurik turistikoenetariko bat da.\nHala da. Aurten, turismoa, eta horrekin batera ekonomia, asko kaltetuko dira. Momentuan ezjakintasuna da nagusi, eta ezin da aurreikusi bidaiatzeko baimena noiz eta nola jasoko dugun zehazki. Horrez gain, ezin da jakin jendeak bidaiatzeko gogorik izango ote duen edo koronabirusak eragingo duen krisia dela-eta jendearen egoera ekonomikoak bidaiatzea ahalbidetuko duen.\nKutsadura ere asko jaitsi da hirian konfinamenduaren ondorioz. Aldaketarik sumatu al duzue?\nAirearen kutsaduraren balioak minimo historikoetan omen daude Bartzelonan, eta egia esan, sumatzen da. Kutsadura akustikoa ere asko jaitsi da trafikoaren murrizketa dela eta.\nKoronabirusaren egoeraren larritasuna ikusita pentsatu al zenuen Azpeitira itzultzerik?\nEgia esan, ez. Ez nuen pentsatzen hain luze joko zuenik egoera normal batera itzultzeak.\nJarraitzen al dituzu Azpeitiko berriak?\nBai, gurasoekin eta lagunekin ia egunero hitz egiten dut han zer gertatzen den jakiteko.\nNoiz aurreikusten duzu hona bueltatzea?\nUdan bisitan joatea gustatuko litzaidake. Ordurako Espainiako estatu barruan mugitzeko aukera izango dugulakoan nago eta.


Apirilak suspertu egin du lan merkatua Hego Euskal Herrian | Ekonomia | Berria\nApirilak suspertu egin du lan merkatua Hego Euskal Herrian\nMartxoan baino ia 4.000 langabe gutxiago eta 6.000 langile gehiago zenbatu dituzte. Hala ere, krisia hasi aurretik baino 17.500 langabe gehiago zeuden apirilean\nDela Aste Santuaren efektuarengatik, dela ekonomia oro har suspertze zantzuak ematen hasi delako, apirilean hobera egin du lan merkatuaren egoerak Hego Euskal Herrian. SEPE Espainiako enplegu zerbitzuak 168.727 langabe zenbatu ditu enplegu bulegoetan, martxoan baino 3.781 gutxiago. Koronabirusaren agerraldiaren aurretik apirilean ohikoa zen jaitsiera bat da hori. Are gehiago handitu da enplegua dutenen kopurua, Gizarte Segurantzan kotizatzen dutenak 5.957 gehiago baitira. Apirilean arrunta den batez bestekotik pixka bat gora dagoen kopurua da hori, baina kontuan hartu behar da aurtengo abiapuntua okerragoa zela.\nEusko Jaurlaritzak ontzat hartu ditu datuak. «Euskal ekoizpen sarearen erresistentzia eta harekiko konfiantza sendotu egin da», nabarmendu du Alfonso Gurpegi Enplegu sailburuordeak. Edonola ere, langabe kopurua «milaka pertsonarentzat oso errealitate gogorra» dela onartu du. Nafarroako Gobernuak ere pozik hartu ditu datuak, bere iritziz, «suspertze garrantzitsu» bat adierazten baitute.\nSindikatuek, berriz, irakurketa ezkorragoa egin dute. Apirileko jaitsiera gorabehera, langabezia «krisiaren aurreko mailatik urrun» dagoela azpimarratu du ELAk, eta bi eskaera egin ditu: azken lan erreformak indargabetzea eta Jaurlaritzak «enplegua sortzeko estrategia bat» egitea, «langile publikoak finkatzetik hasita».\nLABek «atseden txiki bat» ikusi du apirileko datuetan, eta onartu du txertaketak aurrera egin ahala enplegua «modu iraunkorrago batean» sortuko dela. Edonola ere, eskatu du ez gertatzea azken krisiaren irteeran gertatutakoa: «Orduan, susperraldi ekonomikoaren kostua langileriak jasan zuen, 2012ko lan erreformaren babesean soldata jaitsiera handiak eta lan baldintzen okertze larria jasan baitzituen, eta muturreko kasuetan, lan esklabotzarekin alderatu zitezkeen egoerak gertatu ziren».\nCCOOk eskatu du «agindutako erreforma sozialak» indarrean jartzea: «Orain, kalitatezko enpleguaren eta kontratazioen egonkortasunaren txanda da, ez murrizketena eta kaleratzeena».\n2020ko otsaileko datuetatik urrun oraindik\nLehen aldiz azken hamahiru hilabeteetan, urte arteko konparazioak positiboak dira. Hau da, aurtengo apirilean iazkoan baino langabe gutxiago daude (-10.538). Baina kontuan hartu behar da iazko apirilaren konfinamenduaren garairik zorrotzena izan zela, eta hilabetearen amaieran baizik ez zirela arintzen hasi jarduera ekonomikoa mugatzeko neurriak. Horregatik, ikuspegia zabaltzeko, egokiagoa da konparazioak egitea pandemiaren aurreko datuekin, hau da, otsailekoekin. Kasu horretan, argi ikusten da oraindik egoera nabarmen okerragoa dela: 2020ko otsailean baino 17.513 langabe gehiago daude, eta orduan baino 15.035 kotizatzaile gutxiago Gizarte Segurantzan.\nAste Santuaren eraginez, batez ere zerbitzuetan jaitsi da langabezia (-2.795), baina ekonomia osoaren hobekuntza bat erakuts dezake langabeziaren jaitsiera nabarmena izateak industrian (-696) eta eraikuntzan (-207) ere. Lehen sektorean ere, langabe kopurua jaitsi egin da (-177), baina igo, aldiz, aurretik lanik ez zutenen artean (+94). Nolanahi ere, esanguratsua da Araban handitu egin dela industrian lanik gabe daudenen kopurua (+26). Lurralde horretako industria handi askotan pilatu dira kaleratzeak azken hilabeteetan; apirilean, esaterako, Tubacexeko 124 langile geratu ziren lanik gabe.\nLangabeen %56 dira emakumeak eta %44 gizonezkoak.\nEspainiako Gizarte Segurantzako Ministerioaren azken datuek diote apirilaren amaieran 32.474 langile zeudela aldi baterako enplegu erregulazioan, martxoa bukatu zenean baino 2.522 gutxiago. Aldi baterako erregulazioan daudenetatik, bi herenek ez dute batere lanik egiten, eta beste bat erregulazio partzialean dago.\nMartxoan, zoritxarrez, ezohikoa izan zen kopurura iritsi ziren kontratu mugagabeak, %12,3ra. Lan ikuskariek finko egitera behartutako kontratu iruzurtien ondorio izan zen. Apirilean, %9,3ra jaitsi dira. Azken urteetan %7 eta %8 artean izan da portzentaje hori.\nABEEak luzatzeko bilera, gaur


Free Dot Com Sex Jokoak – Jokoak Online Porno Xxx\nFree Com Dot Sexu Jolasak Da Basatiena Kink Esperientzia Porno\nBilduma Free Dot Com Sex Jokoak izango duzu erabat ahaztu inoiz behaketa porno pelikula on bat sex tube. Hori delako elkarreragina maila hori lortuko duzu esperientzia, gure jokoak egingo da aldatu modu horretan gozatu duzu zure helduen entretenimendua. Izango duzu zaletasuna guztiak sexu jolas hori eskaintzen ari gara, eta hemen bat bihurtu ahal izango duzu milaka gizon dira datozen gure gunean off jerk gau gau ondoren., Dugu ezer behar izatea perfektua orgasm online, eta orgasms izango duzu gure gunean izan daiteke alderatuta direnak lortzean ari zaren noiz arraio chick bat, bizitza errealean. Hori da, berria delako HTML5 jokoak dugu ezaugarri hau bilduma dira datozen bat, hala nola, goi mailako elkarreragina eta kontrola kinks bizitzen ari zaren, zure garuneko hasiko pentsatzen ari zaren sexu bizitza errealean.\nBerri horiek jokoak dira datozen duzu zuzenean zure nabigatzailean, eta ez duzu behar gunean erregistratu, deskargatu edo instalatu ezer. Horren gainean, hau belaunaldi berri jokoak erabat gurutze-plataforma prest. Horrek esan nahi du ahal izango duzu play jokoak edozein gailu duzu izan liteke, ordenagailua eta ordenagailu eramangarri, smartphone eta tablet, ez du axola nabigatzailea erabiltzen duzun edo sistema eragilea exekutatu duzu. Dena free kateak ez erantsita., Dugu, nahiz eta bat etorri serie komunitatearen ezaugarri hori egingo du zure esperientzia are gehiago interaktiboa gisa jasoko duzu eztabaidatzeko zure kinks eta fantasiak batera, beste hainbat porno zale gure gunean.\nAzken Helduen Joko-Bilduma Da Hemen\nEzaugarri onenetako bat gure web-en bilduma da maila aniztasun hori eskaintzen joko horiek. Izango duzu arraio edozein motatako emakume edozein motatako modu batera gure jokoak. Egin dugu, ziur ekarri bilduma bat betetzen duten guztiak fantasiak jarriz elkarrekin zerrenda ohikoena kategoriak porn, bai sexu-hodiak eta beste porno jolas-guneak.\nEspero dezakezun bezala, ezagunena kink gure gune da intzestua bat. Izan dugu, jokoak dezakezu arraio zure mommy, zure arreba edo zure alaba, eta osoa interaktibitatea izango da sentitzen, beraz, benetako izango duzu pentsatzen hasi birtuala pertsonaiak dira benetan lotutako duzu.\nBeste herri kategoria gunean datozen BDSM simuladoreak, eta bertan lortuko duzu esperientzia sexu tortura saioak ikuspuntutik dominator. Dugu, izan ere, lesbiana BDSM jokoak izango duzu bat bezala play dominatrix. Esklabo joko horiek dira, beraz, errealista, eta oihuak eta negarrez hori da, beraz, irakurtzen, hasi ahal izango duzu sentitzen sentitu horiek.\nJokalari gure gunean ere crazy guztiak parodia porno jokoak dugu ezaugarri bilduma honetan. Hori delako ematen dute aukera madarikatu chicks hori ez da existitzen, bizitza errealean. Baduzu inoiz jokatu Overwatched eta pentsatu Bektorizatzailea en ipurdian litzateke itxura ona dick bat edo duzu inoiz bada nahi arraio Lois Griffin, Elsa edo are My Little Pony babes, bilduma hau sex free jokoak, gaur egun egin ahal izango duzu, beraz,.\nDugu, beraz, beste hainbat kinks gure gunean eta beste hainbat kategoria. Besterik ez dut buruz hitz egin ezagunenak direnak, zeren utzi nahi dut esploratu duzun beste guztiak kinks by zeure burua.\nArakatu, Jolastu Eta Eztabaidatzeko Free Com Dot Jokoak\nHau da, onena porno jolas bilduma aurkitu ahal izango duzu, web orrian eta orduan onena porno gune. Dugu ezaugarri guztiak behar dira eskaintza bikaina erabiltzaile-esperientzia. Iruzkina atal eta foro dira beti aktiboa duten kideak dira partekatzen beren fantasiak eta esperientziak komunitatearekin. Izan fun zati elkarreraginean beste jokalari gure gunean. Ez duzu kide bihurtu ahal izango duzu aurretik post iruzkinak edo elkarreragin forum threads. Gozatu mugagabea porno plazer gure gunean gaur gauean!


Paperbizi eta Euskaldun-berriak? egitasmoak ezagutzeko ordua heldu da! - Oihaneder Euskararen Etxea\nHasiera » Albisteak » Paperbizi eta Euskaldun-berriak? egitasmoak ezagutzeko ordua heldu da!\nPaperbizi eta Euskaldun-berriak? egitasmoak ezagutzeko ordua heldu da!\nBatera: kultur proiektuak elkarrekin deialdian saritutako Paperbizi eta Euskaldun-berriak? proiektuak plazara jauzi egitear daude. Ekainaren 20an euren egileek, Gasteizko Kauldi Iriondo eta Estibaliz Agirre gazteek, Crowdfunding kanpainen bitartez erdietsitako lanak aurkeztuko dituzte Oihanederren.\nOihaneder Euskararen Etxeak eta Gauekoak-ek elkarlanean antolatutako Batera deialdiak Paperbizi eta Euskaldun-berriak? egitasmoak saritu zituen. Urte hasieran euren egileek, Esti Agirrek eta Kauldi Iriondok, Crowdfunding kanpainak abiatu zituzten Itsulapikoa.eus plataforman.\nBatera-ko sariaren bitartez, bakoitzak 1000 €ko ekarpena eta egitasmoaren komunikazio egokia egiteko formazioa jaso zuen. 40 egunetan beste hainbeste lortu dute Crowdfunding-aren bitartez: guztira Estik 2005 € eta Kauldik 2165 €. Lehenengoaren kanpainan 78 lagunek hartu dute parte. Iriondorenean 30ek.\nEkainaren 20an biek ala biek egitasmoak aurkeztuko dituzte. Esti Agirre izango da lehena bere Paperbizi, Gasteizko begirada anitzen arte-liburua aurkezten, 20:00etan. Pertsonei buruzko proiektu honek argazkilaritza, marrazkigintza eta euskara lotu ditu, panpintxo xelebreak protagonista.\n20:30ean, uztailaren 7ra arte Jovellanos aretoan ikusgai egongo den Euskaldun-berriak? erakusketa inauguratuko da. XXI. mendeko Euskal Herriko komunitate euskaldun berria islatzen duen 12 argazkiz osatutako proiektu dokumental honek hiri zein herri txikitako euskara eta euskaldunen ahotsei irudia ematen dio.\nEgitasmoak aurkeztearekin batera crowdfunding kanpainetan agindutako sariak banatuko dituzte: arte liburuak eta ilustrazioak Paperbiziren kasuan; eta argazkiak formatu eta euskarri ezberdinetan Euskaldun-berriak? proiektuan.


Gasteizko Jazzaldiak entzule gutxiagoko 8 saio antolatu ditu | Kultura | Berria\nGasteizko Jazzaldiak entzule gutxiagoko 8 saio antolatu ditu\nJazz VG Club izenburupean, zenbait artista ariko dira hilaren 16tik 19ra, Santa Katalinako lorategi botanikoan eta The Garage aretoan\nRuben Salvadorrek hilaren 17an joko du Gasteizen. BERRIA Tamaina handiagoan ikusi\nAurten ez da Gasteizko Jazzaldirik izango. Ekainaren hasieran iragarri zuten antolatzaileek koronabirusak eragindako egoerak ezinezkoa egiten zuela jaialdia bere horretan egitea, nahiz eta «azken momentura arte» irtenbideak bilatzen saiatu.\nOhiko formatuko jaialdiaren faltan, ordea, Gasteizko Jazzaldiaren antolatzaileek formatu bereziko ziklo bat antolatu dute: Jazz VG Club. Datorren asteko ostiraletik igandera, gehienez ere berrehun lagunentzako izango diren emanaldi bikoitzak egingo dituzte The Garage Club aretoan, 20:00etan. Ostiral eta larunbateko saioetarako sarrera 15 euro kostako da, eta larunbateko emanaldirako 10 euro ordaindu beharko dira.\nKontzertu sorta hori baino lehen, ordea, Triology bandak eta Lara Vizuete pianista eta kontrabaxu joleak kontzertu bat emango dute Santa Katalinako lorategi botanikoan, hilaren 16an, 18:30ean. Emanaldi hori doakoa izango da, baina gonbidapenarekin baino ezingo da sartu.\nThe Garage Clubeko kontzertu zikloa Ruben Salvadorrek eta Ernesto Aurignacek hasiko dute, 17an. Salvadorrek bere konposizioak eta klasikoen interpretazio berriak uztartuko ditu bere kontzertuan, eta Aurignacek, berriz, Charlie Parker omenduko du, saxofoi jotzaile horren mendeurrena dela aitzakia hartuta.\n18an, larunbatean, Noa Lur kantari bilbotarra eta Javier Moreno kontrabaxu jotzailea izango dira Jazz VG Club zikloan. Noa Lur Europako ahotsik onenetariko bat izateagatik saritu zuten Nomme Jazz jaialdian (Estonia), eta, besteak beste, Bobby McFerrin eta Troublemakerrekin aritu da zuzenean. Morenok, berriz, In Sides diskoa aurkeztuko du.\nAzkenik, igandean bi musikari galiziar ariko dira The Garage Cluben: Abe Rabade pianista eta Baldo Martinezen kontrabaxu jolea (taldearekin).\nKontzertuetara joateko aukerarik ez dutenentzat, emanaldi guztiak streaming bitartez emango dituzte www.jazzvitoria.com webgunean.